
Muqaddimah 



J 4JLp Ju3I j-*— I ^ j4**> ^J>) ^JJl 4) JU^sJl 

* sLUJl 4;j^J ^jl^L)! ^ljjl ^JJI juij 
^aI^juJIajIJlI^ g tjlaLLoj^ jjS^^Jlkll^l^^jjl j 

Segala puji bagi ALLAH yang membuka 
segala pintu syuhudNya bagi hamba yang 
mengadap diri kepadaNya * Dia mengurniai 
pertolongan dan budiNya bagi yang dengan baik 
menuju kepadaNya * Ku puji-puji Dia Subhanahu wa 
Taala Tuhanyang Maha Raja, Maha Benar lagi Maha 
Terang, Dia menyucikan roh para muridin penuntut 
hadratNya yang tinggi * Dia melegakan dahaga 
bagi yang meminta kepadaNya dengan gelas-gelas 
musyahadah mereka kepada ZatNya yang kudus * 

^lli^l J^j e^Ut^^lj J^l <Jpj % ji-L-j ^JLp 

wbu Ul ^ju^p^o-Jlj ^ju^oJl e^Lp-Vlj 

Selawat dan salam ke atas junjunganyang menjadi 
penzahiran bagi tajalliNya lagi yang menampakkan 
cahaya-cahaya hadratNya * bagindalah Saiyidina wa 
Maulana Muhammadyang benar janjinya lagi amanah 

<U£ Jui jLo * Juga ke atas para junjungan kami Ahli 
Baitnya yang suci, para junjungan kami isteri-isteri 
Baginda yang merupakan bonda-bonda kami para 
Ummahatul Mukminin, para junjungan kami seluruh 
sahabatnya dan semua yang mengikut Baginda serta 
semua yang mengasihi dari kalangan yang dicintai 
dan yang mencintai * Amma badu : 

Sesungguhnya antara sebesar-besar nikmat 
ALLAH Taala ke atas para hambaNya ialah apabila 
Dia menghidayati mereka kepada apa yang dapat 
mendampingkan diri mereka denganNya Subhanahu 
wa Taala. Juga apabila dia mentaufikkan mereka 
kepada apa yang dapat mengangkat dari mata hati 
mereka segala tutupan hijabyang menghalang mereka 
dari muroqobah kibriya' dan jalal ALLAH Subhanahu 
wa Taala, juga musyahadah akan segala nur seri dan 
keindahanNya Subhanahu wa Taala yang mana ini 
semua merupakan puncak dari pendakian kebahagiaan 
dan hujung dari tangga-tangga pertuanan. 

ALLAH Subhanahu wa Taala maha mengurnia 
budiNya lalu dia menjadikan ada di tiap zaman para 
imam, masyaikh kamil dan alim ulama' yang amilin 
para penyeru manusia ke jalan menuju ALLAH dan 
untuk masuk mengadap kepada segala hadratNya 
dan sampai kepadaNya dengan tanpa bagaimana, 
tanpa bentuk dan tanpa ukuran. 

Mereka 1 menerangkan kepada manusia selok- 
belok jalan dan perjalanan yang caranya ialah dengan 
menyucikan nafsu insan dan memurnikan akhlaknya. 
Dengan amat loba mereka mendorong umat manusia 
untuk makin bergantung dan mahabbah kepada 
Saiyidina wa Maulana Muhammad 
serta mujahadah dalam mentahqiq 2 akhlak baik dan 
makarimul akhlak. Mereka menjadi penggalak umat 
manusia untuk mendatangi ALLAH Subhanahu wa 
Taala. 

Mereka membangkit semangat dalam hati insan 
untuk tawajjuh 3 kepada ALLAH dan menjauhi 
segala apa yang menjadi penghalang hubungan 
kepada ALLAH Azza wa Jalla. Mereka menyemai 
dalam hati manusia semangat cintakan ALLAH dan 
RasulNya, mereka menyemarakkan rasa rindu insan 
untuk berpegang teguh kepada tali agamanya yang 
kukuh dan tegap berdiri di atas perjalanan agamanya 
nan lurus. Demikian itulah hingga hati para penuntut 

1 - para imam agama, syeikh kamil dan ulamaul v amilin. 

2 - merealisasikan 

3 -menghadapkan jiwa raga. 

bimbingan itu tercelup dengan celupan warna dari 
ALLAH h\jj Jf dan lagi tercap pada roh mereka 
mahabbah ALLAH dan RasulNya ^\l>s aJi ilJI JLo. Lalu 
beruntunglah dia beroleh kesempurnaan imannya lagi 
berseronok-seronok dia di taman-taman kemuliaan 
dan ihsannya. Di dunia jaya dengan kesempurnaan 
pertuanan dan di Akhirat jaya pula dengan penutup 
kebahagiaan. 

"Adapun bagi mereka yang beriman dan beramal 
soleh nescaya ALLAH akan memasukkan mereka 
ke dalam rahmatNya dan itulah kejayaan yang 
nyata" - Al-Jatsiyah : 30 

Dan para masyaikh yang kamil serta imam-imam 
ahli kewarisan penuntun manusia kepada ALLAH 
Subhanahu wa Taala tetaplah mereka berterusan 
menjadi gugusan suria yang tersiar darinya pancaran 
hidayah, tetaplah mereka sebagai samudera yang 
mengalirkan keinginan di dalam segala hati untuk 
berdatangan kepada ALLAH Subhanahu wa 
Taala. Tetaplah mereka menjadi sebab-sebab yang 
dengannya dapat diangkat berbagai hijab yang 
menghalang hamba dari memandang segala sirr Al- 
Haq dan musy ahadah 4 akan cahayaNya. 

4 - penyaksian j iwa/ rohani. 

Demikianlah para ulama v amilin serta para 
masyaikh yang besar-besar lagi kamil itu merupakan 
ahlul wishol 5 kerana hati mereka berhubung 
dengan hati Saiyidina wa Maulana Muhammad 
Nabi teragung lagi Rasul termulia. Mereka adalah 
golongan yang paling cemburu terhadap jalan tareqat 
menuju ALLAH. Merekalah yang paling loba mahu 
meninggikan kedudukan jalan ini. Azam merekalah 
yang paling kuat dan hemah merekalah yang paling 
tinggi dalam mempertahankan jalan tareqat dari 
tiap yang mahu menyerang dan menyakitinya. 
Sesungguhnya ALLAH Taala telah menolong 
dan membantu mereka. Pekerjaan mereka itu 
dimenangkan ALLAH dan didokongNya. 

Dan demikianlah jalan tarekat ini sudah menempuh 

perjalanan masa hingga tiang-tiangnya merekah pecah, 

sangga dan kuda-kudanya roboh, segala hakikatnya 

sirna dari manusia ramai. Yang tinggal hanya puing- 

puingnya, hanya acuan kata-katayang dibualkan oleh 

mereka yang bernisbah kepadanya tapi sama sekali 

tidak dari hakikat jalan tareqat yang menyampaikan 

kepada ALLAH. Sesungguhnya para ulama v amilin 

dan masyaikhyang kamil telah memperjuangkan jalan 

tareqat ini dengan sepenuh kesungguhan, tenaga, 

harta dan mengorbankan semua yang mahal dan 

berharga demi kerananya -semoga ALLAH meredhoi 

mereka dan m encapaikan keredhoan buat mereka 

5 - mereka yang punya hubungan rohani dengan ALLAH 
dan RasulNya ^JLj <ub jl^. 

dan semoga ALLAH mengurniai kita kemanfaatan 
mereka semua-. 

Sudah menjadi ketetapan ALLAH Jalla Jalaluh 
pada makhluk ciptaanNya bahaw di tiap zaman 
itu ada para tokohnya dari kalangan Ahlillah yang 
berbagai daerah, tugas dan pekerjaannya. Pekerjaan 
utama mereka ialah meninggikan kembali apa 
yang direndahkan oleh kebatilan dalam segala 
gambaran dan bentuknya, menghidup semula apa 
yang dimatikan oleh kerosakan yang dilakukan oleh 
golongan maghdhubi v alaihim serta dhollin. Dan 
tetaplah ada golongan : 

. *^\jwLJ I jJ L«j ji^o ^j^) ^j-°J 

"Dari kalangan mukminin itu ada para rijal 
yang tulus menunaikan apa yang telah mereka 
janjikan kepada ALLAH; maka di antara mereka 
ada yang telah selesai menjalankan janjinya itu 
dan di antaranya ada yang menunggu giliran; 
dan mereka pula tidak mengubah janji barang 
sedikitpun" - Al-Ahzab : 23 

Warisan ini berpindah tangan dari seorang kepada 
yang lain tika pemegangnya menyahut seru Ar- 
Rafiqul Ala meninggalkan negeri fana pergi ke negeri 
baqa -moga ALLAH meredhoi mereka semua-. 

Sudah menjadi adat tiap Syeikh Kamil memberi 
waris dan izin menjadi guru mursyid kepada khalifah 
(pengganti)nya sebelum beliau meninggal dunia. 
Memang ada juga yang tidak mewariskan tetapi 
itu nadir dan tidak dapat dijadikan hukum. Syeikh 
Kamil akan mengulang-ulang izin kepada khalifahnya 
dengan berbagai bentuk secara terus terang dan bahasa 
berkias berdasarkan apa yang dapat diterima oleh 
warga zaman, tempat, keluarga, kaum kerabat serta 
muridin 6 dan muridat 7 . Kerana seorang Syeikh kamil 
itu memberi infaq dari pintu rahmat, kelembutan, 
cinta, simpati, kasih dan ihsan. 

Demikianlah sesungguhnya ALLAH Tabaroka 
wa Taala telah mengurnia nikmatNya ke atas ramai 
kalangan manusia dengan menjadikan mereka 
berkeinginan untuk berpegang kepada jalan tareqat ini 
serta masuk mendisiplin diri dalam ikatan kumpulan 
sufi. Bertambah-tambahlah kepujian, rasa terhutang 
budi dan syukur hamba kepada ALLAH. 

Adapun sebab aku menghimpun kitab ini ialah 
kerana Saiyidina dan sanad kami As-Syeikh Al-Kamil 
As- Syarif Abdun Nasir Al- Hasanitelah memerintahkan 
aku menulis sebuah kitab serta menuang di dalamnya 
apa yang telah ku pelajari dan ku saksikan sendiri 
dari berbagai suka-duka mengkhidmati beliau sekitar 
perjalanan lebih 30 tahun. 

6 - murid-murid lelaki. 

7 - murid-murid perempuan. 

"Sesungguhnya ALLAH telah membeli mereka 
yang beriman akan jiwa raga mereka dan harta 
benda mereka dengan (balasan) bahawa mereka 
akan beroleh syurga..." - At-Taubah : 111 

Hadrat beliau seorang yang sabar dan penyabar 
terhadapku, menutup kelemahanku, menyantuniku 
dan berbudi kepadaku. Banyak kali aku jatuh 
tersembam ke mukaku, jatuh terhantuk kepalaku 
dan jatuh terlentang ke belakangku. Pada setiap 
kali itu Sidna yang mulia dengan penuh kasih 
membimbing tanganku, memberi dorongan kepadaku 
dan membetulkan aku dari kegelinciranku yang 
banyak; keujubanku terhadap diriku, cinta pangkat 
kedudukan, buruk sangka, masuk campur pada 
perkara yang tiada kena mengena denganku, ingkar, 
tidak menyerah diri, tidak tasdiq dan kemudian suka 
mahu menjadi syeikh sedangkan diriku teramat jauh 
dari menjadi seorang murid atau seorang pecinta. 

Ditambah lagi dengan kurangnya kemahiran, 
bahkan sebenarnya langsung tiada kebolehanku dalam 
soal menulis dan mengarang, tiadanya perbekalanku 
dalam ilmu dan amal lagi aku ini menginding-nginding 
kepada semua Ahlillah pada mahabbah dan adab 

mereka. Inilah segala yang ku tulis di sini sana adalah 
nukilan dan ambilan dari mereka. Mereka adalah ahli 
sanadku, sandaran kemuliaanku, pertolonganku dan 
tiadalah bagiku si abdi yang faqir, dhaif, ketiadaan, 
lemah dan hina ini melainkan menghimpun dan 
menyebarkan ilmu-ilmu itu. 

Sudah ku cari di sana sini akan risalah atau kitab 
yang dapat membantuku buat menolong insan yang 
tidak dapat aku melainkan segera masuk mengerjakan 
suruhan dan menyelesaikan permintaannya 

. j^JLioJl ciisJjlj L*JpIj bjn,o^> I jJj^j 

"...mereka berkata : Kami dengar dan kami taat! 
Dan merekalah golongan yang berjaya" - An-Nur 
:51 

Lalu terjumpalah aku satu risalah yang banyak 
faedah dan agung pekerjaannya di medan-medan 
tarbiyyah 8 dan tazkiyyah 9 berjudul : 



Pelita Arwah DaLam Menenipuh Jalan 
Menuju ALLAH Yang Maha Fattah 

8 - pendidikan jiwa. 

9 - pemurnian hati. 

karya Sidi Ahmad Abul Wafa' Ibnu Sidi Ahmad 
As-Syarqawi Al-Misri. Kitab ini telah berlalu masa 
percetakannya lebih seratus tahun dan sekarang 
telah berada di capaian internet. Terima kasih tidak 
terhingga bagiyang telah memuat naik kitab ini dalam 
internet juga bagi yang menulisnya. Nampak padaku 
seolah-olah karya ini bicara dengan lisanul hal 10 Sidna 
As-Syeikh Abdun Nasir. 

Aku pun mengambil faedah sepenuhnya dari 
kaiya yang menjadi hampir keseluruhan materi buku 
ini. Aku telah cuba untuk menggarapnya dengan 
bahasa zaman sekarang, zaman yang kasihan lagi 
tewas dengan hal sendiri di tiap sudut baik dalaman 
mahupun luaran. Di samping itu aku menambahkan 
apa yang tidak boleh tidak demi mendekatkan 
kefahaman dan menggilap makna yang ku anggap 
ianya menceritakan pengalaman hidupku dalam 
perjalanan menuju ALLAH. 



10 - hal keadaan dan tingkah laku, lawannya lisanul maqal 
ertinya lidah yang bercakap. 



Pertama 

Pengertian Jalan Tareqat Kaum Sufi 

Sidna llbj\$ aJJI ^j berkata : 

Apabila ku lihat kerosakan telah masuk bergaul 
ke dalam hati para penuntut jalan ini, ghaflah 
dan kealpaan mengalir dalam jiwa hingga 
melupakan mereka dari ALLAH yang Maha Tahu 
segala yang ghaib. Penyakit berpaling dari ALLAH 
djli Jf menyelinap masuk ke dalam diri mereka 
lalu mereka teguk minuman yang menghadang 
mereka dari ALLAH. Dengan seluruh anggota 
tubuh mereka bergelimang dalam kejauhan daripada 
hadrat ALLAH Yang Maha Kudus hingga jadilah 
segala pancaindera mereka hijab-hijab yang 
menghadang mereka dari ALLAH. Itu menyebabkan 
seorang hamba terputus daripada musyahadah 
memandang ALLAH Subhanahu wa Taala. 
j^i^lj 4JI L3I3 dil L)l. 

Telah umumlah segala musibah 

dan bala ini kepada manusia. Sudah 
besarlah bencana segala kesusahannya ke atas 
mereka. Wala hawla wala quwwata illa billahil v aliyyil 
v azhim. Begitu keadaannya lalu bagaimana mungkin 
penyeru kebaikan dan petunjuk melaung seruan di 
menara kerosakan dan kesesatan?! Mana mungkin 

penyeru kedekatan dan dampingan melaung seruan 
jika menaranya putus hubungan dan kejauhan? ! 

Aku juga melihat bahawa mereka perlu kepada 
ilmu-ilmu yang patut mereka ada agar mereka tahu 
hakikat jalan tareqat ini yang kami serukan kepada 
mereka beserta janji setia yang kami ambil dari 
mereka untuk berpegang teguh dengannya. Aku 
dapati mereka perlu kepada pengetahuan tentang 
segala kewajiban dan kemestian yang wajib mereka 
laksanakan dari segala akhlak dan adab apabila 
mereka sudah mengambil janji setia ini. 

Majoriti mereka -kalaupun tidak 

semua- tidak tahu apa makna jalan tareqat 
melainkan kalam yang namanya wirid dan hizb lalu 
dibaca lidah mereka. Mereka cuma menisbahkan 
diri dengan mulut mereka kepada siapa yang mereka 
ambil wirid-wirid itu. Yang demikian adalah puncak 
kejahilan terhadap jalan tareqat. 

Hingga jadilah merekayang menisbah diri kepada 
jalan tareqat dalam keadaan jauh daripada menerima 
zauq n kelazatan menuntut ALLAH Subhanahu wa 
Taala, juga jauh dari sumber-sumber kurniaan Tuhan 
yang maha memberi nikmat dan mengutamakan 
mereka. 

Itulah perkarayang menyeret hinggaaku menyuruh 
agar risalah ini dikarang. Supaya dengannya para 

1 1 - rasa hati. 

murid mendapat pencerahan dari bimbingannya. 
Agar dengannya para sodiqun 12 dapat mengambil 
petunjuk dalam memperjalani jalan tareqat kami ini. 

Risalah ini ku beri nama : 

jbl Jl \j jii 

LarLlah Kepada ALLAH 

dan ku pohon kepadaNya Subhanahu wa Taala agar 
menjadikan ia bermanfaat dan tulus semata-mata 
demi wajahNya yang Maha Mulia. Semoga ALLAH 
menjadikannya sebagai satu sebab untuk berpegang 
kepada laluanNya yang lurus dan jalanNya nan 
teguh. Kepada ALLAH jua aku berlepas diri dari 
daya dan kekuatanku, kepadaNya aku bersandar 
serta denganNya aku minta tolong dan tawakkal. 

Ketahuilah wahai murid bahawa jalan tareqat 
kaum Sufi atau juga namanya jalan menuju ALLAH 
adalah berpegang teguh kepada segala amalan dan 
ahwal yang apabila ia dikerjakan berterusan akan 
menjadikan hati tidak lagi sibuk selain dengan 
ALLAH dan akan membuat ia tidak lagi memandang 
selain kepada ALLAH. 

Dengan cahaya pergantungannya kepada ALLAH 
Al-Haq dan kesibukannya kepada ALLAH dari 

12 - sodiqun atau sodiqin kalimat jamak dari kata tunggal 
sodiq, ertinya ahli ketulusan jiwa. 

selainNya layaklah dia untuk berterusan musyahadah 
kepada ALLAH dan menilik kepada cahaya ALLAH 
yang dia ibadah kepadaNya. 

Amalan dan ahwal yang disebutkan tadi tidak 
mungkin akan dapat menghasilkan yang demikian 
melainkan jika ia datang daripada jalan Syariat 
yang suci lagi mulia. Kerana sesungguhnya seluruh 
makhluk itu terhijab -kalau dengan sekadar akalnya- 
untuk mencapai apa yang dapat menyampaikan 
mereka kepada ALLAH. Mereka tertegah dari 
sampai kepada ALLAH Subhanahu wa Taala 
melainkan melalui pintu-pintu yang ALLAH buka 
untuk para makhlukNya dan ALLAH jadikan ia 
sebagai jalan-jalan bagi mereka yang mahu sampai 
kepadaNya. Kerana hadrat ALLAH itu Maha Suci 
lagi Maha Tinggi, hadratNya maha terbenteng dan 
tidak tertembus. Pintu-pintu yang dibukaNya itu 
merupakan segala amalan yang ALLAH perintahkan 
kepada para hambaNya dan ALLAH pilih amalan- 
amalan itu sebagai jalan untuk hamba mendamping 
diri kepada hadratNya. 

Dan sedia maklum bahawa segala jalan serta 
amalan itu tidak mungkin dapat diketahui melainkan 
dari SyariatNya dan agamaNya nan elok. Segalayang 
dituntut dan yang disuruh oleh jalan Syariat itulah 
yang disukai dan dicintai oleh ALLAH Subhanahu 
wa Taala. Itulah dia jalan yang dapat ditempuh untuk 
sampai kepada ALLAH Subhanahu wa Taala. Dengan 

melakukan segala suruhan jalan itu akan terhasillah 
dampingan kepada ALLAH Subhanahu wa Taala dan 
segala apa yang haram serta yang tidak disukai oleh 
jalan Syariat nescaya itu tidakkan memungkinkan 
seorang hamba mendekat diri dengannya kepada 
ALLAH. 

Memang tidak tergambar oleh akal fikiran 
bagaimana seorang hamba dapat masuk mengadap 
ALLAH selain melaluipintu-pintuNya. Bagaimanakah 
kan terbayang seorang hamba yang mengotori diri 
melalui jalanyang dilarang akan dapat sampai kepada 
ALLAH sedang Dia telah melarangnya mendekati 
jalan kotor itu? Sesungguhnya ALLAH Subhanahu 
wa Taala telah mengkhabarkan -dan ALLAH 
adalah Pengkhabar paling jujur- bahawa siapa yang 
yang menyeleweng dan menjauhkan diri dari jalan 
SyariatNya pastilah penghujungnya buruk... itu 
telah melemparkan dia jauh dari ALLAH Subhanahu 
wa Taala. 

Sesudah itu semua maka tidak mungkin berhasil 
mendapat dampingan kepada ALLAH Subhanahu 
wa Taala melalui jalan yang ALLAH jadikan ia 
sebab kejauhan dan pemutus hubungan dengan 
ALLAH Taala. Kerana itu ertinya melawan ALLAH 
sedangkan ALLAH Subhanahu wa Taala itu tidak 
dapat dikalahkan oleh apa sekalipun dan ALLAH 
Maha Mengalahkan segalanya. 

Maka sudah zahirlah bagimu bahawa setiap 
perkara yang tiada pada jalan syariat secara nas yang 
terang, atau bahasa berkias, atau secara keseluruhan 
dan juga segala bid v ah yang menyalahi jalan syariat 
mustahillah ia menjadi jalan menuju ALLAH Al~Haq 
Subhanallahu Taala. Dan lagi tidak mungkin dengan 
mengamalkan jalan-jalan yang menyalahi itu akan 
mendampingkan diri kepada ALLAH Subhanallahu 
Taala. 

Tiap penyeru yang mengajak masyarakat kepada 
jalan bid v ahyang bersalahan dengan agamayang teguh 
dari ALLAH ini, maka penyeru ini sesungguhnya telah 
menyeru mereka menjauhi ALLAH subhanallahu 
Taala. Penyeru ini mendekatkan mereka kepada 
syaitan yang direjam dan menjerumuskan mereka 
ke dalam syirik hawa nafsu, maka baginya kehinaan 
dunia dan di Akhirat dia kan beroleh azab yang besar. 




Pintu-pintu yang dibukaNya itu 
merupakan segala amalan yangALLAH 
perintahkan kepada para hambaNya dan 
ALLAHpilih amalan-amalan itu sebagai 
jalan untuk hamba mendamping diri 
kepada hadratNya. 

Kedua 

Erti Menempuh Jalan Menuju 
ALLAH Taala 

Tujuan Amalan Wirid Dan Hizb 

Ada pun makna kembara menuju ALLAH Al~ 
Haq di sisi ahli jalan tareqat ini -moga ALLAH 
meredhoi mereka- ialah memurnikan hati 
dari menyibuki ahwal alam ini dan dari bergantung 
kepada alam ini serta menyucikan hati dari kotoran 
bergelumang dengannya dan mengosongkan hati dari 
sibuk dengannya hingga lupa ALLAH Taala. 

Adapun roh itu lemah tidak dapat melepas diri 
dari ikatan-ikatan segala kesibukan itu kerana terlalu 
banyak dan kuatnya ia dan bertompok-tompok 
halangannya sehingga menjadikan roh kalau dengan 
berseorangan tidakkan mampu melepas diri dari 
segala kekangan tadi. 

Jika bersendirian roh tidak kuat untuk keluar 
dari penjaranya. Maka oleh itu para masyaikh dan 
ulama v amilin kalangan Sufi telah memilih daripada 
jenis-jenis ibadah yang di tuntut oleh syarak wirid- 
wirid ini yang mereka lazimkan untuk diamal oleh 
para murid mereka. Mereka mewajibkan para murid 
untuk menyibukkan lidah dan anggota tubuh dengan 
wirid-wirid itu supaya ia menjadi kesibukan mereka 

dalam tawajjuh kepada ALLAH Subhanahu wa Taala 
sebagai ganti dari kesibukan segala alam ini. Dengan 
itu jadilah wirid-wirid ini antara sepenting-penting 
dasar dalam jalan tareqat dan sebesar-besar rukun 
di dalamnya. Wirid-wirid ini merupakan tunggangan 
yang menjadi kenderaan buat menempuh liku-liku 
perjalanan ini. 

Tidaklah seorang murid itu akan mencapai 
kebaikan melainkan dengan dia berpegang teguh 
mengamal wirid-wirid ini secara berterusan. Dia tidak 
akan mendapat apa-apa bahagian dari jalan tareqat ini 
melainkan dengan berdiri mengerjakan wirid-wirid 
itu, berkawan dan bersekutu dengannya. Kerana 
sesungguhnya wirid-wirid jalan tareqat merupakan 
sumber-sumber dampingan dan madad 13 , tempat 
terbit pertolongan dan kebahagiaan. 

Maka ayuhai mereka yang menisbahkan diri 
kepada jalan tareqat sekadar dengan mulutnya 
saja, wahai yang menyertai tareqat hanya dengan 
dakwaan kata, bagaimanakah kamu sekarang ini 
berpaling daripada asal kebaikkan dan berleka-leka 
darinya?! Bagimana kamu lari dari jalan kebajikan 
dan menjauhkan diri darinya? ! 

Betapa kamu telah melampau dan meninggalkan 
perkara ini. Betapa kamu telah menjauhi kebaikan 
ini dan memulaukannya. Sedangkan bila-bila kamu 
tidak mengerja kan wirid-wirid ini itulah yang telah 

13 - pertolongan rohani. 

menjadi asal kejauhan dan terhalangnya kamu. 
Apabila mengabaikan amalan wirid itu menjadi sebab 
kamu tertegah dan dikucilkan. Maka hendaklah 
kamu bersegera untuk menunaikannya kerana itulah 
jalan kejayaan. Bangkitlah dengan ALLAH dalam 
mengerjakannya kerana itu adalah jalan kemenangan 
dan keberuntungan. 

Dan ketahuilah bahawa gembira menikmati 
musyahadah dan berlazat-lazat mencapai wusul 14 
kepada hadrat ALLAH yang Maha Satu lagi maha 
disembah itu adalah mustahil akan berhasil di 
negeri dunia dengan suatu anggota tubuh kerana 
musyahadah dan wusul itu tidakkan dapat dicapai 
dengan pancaindera deria rasa. Sememangnya 
pancaindera makhluk hanya dapat merasa apa yang 
sama-sama bersifat makhluk sepertinya. ALLAH 
Subhanahu wa Taala Maha Suci lagi Maha Kudus 
dariyang demikian. Akan tetapi roh manusialah yang 
dikhususkan mendapat nikmat agung tersebut dan 
boleh mencapai maqam yang tinggi lagi mulia ini. 

Sedia diketahui bahawa hijab-hijab yang 
menghalang dari tercapainya nikmat ini adalah 
perkara-perkara maknawi. Iaitu apabila hamba 
sibuk dengan selain ALLAH, menumpu perhatian 
kepada selain ALLAH dan akhirnya dia ditimpa 
musibah berpaling dari ALLAH Taala. Maka untuk 
menghilangkan perkara-perkara maknawi tadi tidak 

14 - makna literalnya sampai atau pencapaian. 

boleh tiada mesti dilakukan gerak kerja roh bagi 
membuang dan merawatnya hingga hilang beban 
yang ditanggungnya. 

Kerana sudah pasti tiap orang berakal tahu 
gerakan lidah dan perbuatan jasad lahir tidak akan 
memberi apa-apa kesan terhadap perkara-perkara 
yang maknawi tadi lagi tidak dapat walau sedikit pun 
menghilangkannya. Bahkan yang benar adalah untuk 
roh bebas dari semua itu ia perlu lari dari penjaranya 
dan perlu menanggung derita untuk meninggalkannya 
dengan cara mendatangi ALLAH Subhanahu wa 
Taala, merenungiNya dan sentiasa berkehendak 
kepada dampinganNya. 

Dengan itu jika anggota badan sibuk mengerjakan 
segala rukun tareqat dan wirid-wiridnya akan tetapi 
roh dalam diri tidak tawajjuh (menuju ALLAH) 
maka itu tidak berfaedah untuk menyucikan hati dari 
segala kotoran. Itu tidakkan berhasil mengangkat 
segala halangan. Siapa yang sudah merasa cukup 
pada jalan tareqat dengan hanya menyibukkan lidah 
dan anggota badannya sedangkan rohnya dipalingkan 
dari mengadap Tuhan yang menciptakannya maka 
inilah dia orang yang malang, terhalang, dijauhkan 
lagi dicela. 

Soal tawajjuh roh yang tidak akan berlaku 
kembara menuju ALLAH melainkan dengannya telah 
diungkap oleh para masyaikh kamil -moga ALLAH 

meredhoi mereka dan mencapaikan keredhoan buat 
mereka- dengan kata-kata yang tinggi lagi mendalam. 
Mereka menyebut perkara ini masing-masing dengan 
pencapaian hemah, makrifat dan maqam serta izin 
untuk mengutarakannya. 




Tidaklah seorang murid itu 
akan mencapai kebaikan melainkan 
dengan dia berpegangteguh mengamal 
wirid-wirid secara berterusan. Dia tidak 
akan mendapat apa-apa bahagian dari 
jalan tareaat ini melainkan dengan berdiri 
mengerjakan wirid-wirid itu, berkawan 
dan bersekutu dengannya. 

Ketiga 

Kaifiat Dan Adab Membaca Wirid 



Memang tidak ragu lagi bahawa seorang 
murid tidak boleh dipertanggungjawab 
untuk mengerjakan ahwal para arifin. 
Sudah tertentu bahawa amalan para rijal tidak dapat 
dikerjakan oleh kanak-kanak. Boleh jadi apabila 
murid dipikulkan pekerjaan yang demikian akan 
menyebabkan hemahnya jadi lemah kerana dia 
melihat jauhnya pekerjaan itu dan payahnya dia dari 
mencapainya. 

Akan tetapi murid disuruh untuk mengerjakan 
wirid-wirid itu dengan maksud apabila 
mengerjakannya dia mahu mencapai keredhoaan 
ALLAH, dengan mengerjakannya dia menyibukkan 
diri dengan sesuatu yang dicintai ALLAH sambil 
memohon kepadaNya agar menyelamatkan dirinya 
dari segala yang melupakan hadrat ALLAH dengan 
iktiqad bahawa ALLAH menilik dia pada segalanya, 
Maha Alim terhadap zahir dan batinnya, dia sentiasa 
melihat kefakiran dirinya kepada ALLAH dal am 
setiap ahwal, dia minta tolong kepada ALLAH agar 
dapat sentiasa menumpu dan tawajjuh kepadaNya. 
Dia sentiasa berkeadaan begitu dalam masa membaca 
wirid dan hizbnya. 

Dan wajiblah dia memerhatikan makna wirid- 
wirid itu sekadar yang termampu dilakukannya dan 
tika membacanya itu dia meluahkan bacaan dari 
hatinya seolah-olah segala doa dan permintaan yang 
ada dalam wirid-wirid itu terbit dari dirinya, bukan 
sebagai orang yang sekadar membaca kalam orang 
lain. Itu hendaklah dijaga dalam semua wirid-wiridnya. 
Apayang kami sebutkan ini adalah sesuatuyang dapat 
dikerjakan oleh setiap murid yang ada pada dirinya 
sedikit sifat menuntut ALLAH Al-Haq Subhanahu 
wa Taala. Barangsiapa yang was-was dalam dirinya 
mengatakan itu susah nak dilakukan maka ketahuilah 
bahawa dirinya tidak sedikit pun mahu menuntut 
ALLAH dan sebenarnya dia terhalang dari jalan 
tareqat ini. 

Dapat kau lihat di antara bala yang merata dan 
musibah besar ialah kebanyakan murid baik hafazan 
wiridnya. Apabila dia mahu membacanya lidahnya 
lancar saja menyebut segala huruf dan lafaz wirid 
tapi hatinya berpaling dan bermain-main jauh dari 
mengingat ALLAH. Sibuk dengan selain ALLAH. 
Boleh jadi yang membaca itu tidak merasakan lafaz- 
lafaz wirid itu apatah lagi maknanya, yang berlaku 
Cuma dia melafazkan wirid dengan suaranya. Bahkan 
boleh jadi memang dia pun tidak terasa membaca wirid 
langsung dan tahu-tahu dia sudah menghabiskan 
bilangan terakhir wirid atau zikirnya. 

Pun begitu mereka menyangka diri mereka dari 
golongan murid penuju ALLAH Subhanahu wa 
Taala, mereka sangka mereka termasuk para penuntut 
dampingan dan redho ALLAH yang berdiri di pintu- 
pintu budi dan ihsanNya. Sama sekali mustahil bahawa 
hadrat kemuliaan dan kibriya' 15 ALLAH dihina 
sebegitu rupa hingga orang yang tidak berkehendak 
kepada hadratNya dapat sampai, dihina sebegitu 
rupakah hadrat ALLAH untuk mengejar-ngejar orang 
yang berpaling darinya dan tidak memperdulikannya. 

Dan lagi antara keajaiban yang dapat kau lihat 
ialah orang yang seperti ini dengan senang hati dan 
pemurahnya menumpukan fikiran dan hatinya kepada 
perkara yang tidak memberi faedah kepadanya 
pada dunia dan Akhiratnya bahkan boleh jadi 
memberi mudharat dunia Akhirat. Dapat kau lihat 
dia berlazat~lazat menghabiskan seluruh waktunya 
untuk hal-hal yang begitu. Tapi dia amat bakhil pula 
untuk menumpukan hatinya barang sedetik kepada 
hadrat Tuhannya Azza wa Jalla, amat berat nak 
menghadapkan rohnya untuk mentaati Tuhan lagi 
amat sulit baginya nak memberi waktu untuk urusan 
ini. 

Lalu apakah mereka para murid yang sodiqin 
(sejati) ?! Iya... para murid tapi pada menuntut 
kejauhan dan halangan dari ALLAH. Sejati tapi pada 
tunduk dengan kehendak nafsu dan mentaati syaitan 

15 - kemegahan. 

mereka. Apakahyang mereka kerjakan itu tujuan dari 
amalan wirid?! Sama sekali tidak... bahkan tujuan 
dari wirid itu adalah anggota badan menolong hati 
dalam mengadapkan diri kepada ALLAH Taala, maka 
apabila wirid tiada ciri yang disebutkan ini tiadalah 
faedahnya dalam proses penyucian hati dari segala 
yang menyibukkan, juga tidak berperanan untuk 
mencerahkannya dengan cahaya musyahadah kepada 
ALLAH Subhanahu wa Taala walau pun seluruh 
anggota badannya mengerjakan ibadat penghuni 
langit dan bumi. 

Benar... tidak patut meninggalkan amalan wirid 
dan tidak boleh mengabaikannya walaupun dalam 
membacanya hati tidak hadir. Kerana walaupun 
hanya satu anggota badan mengerjakan ibadat 
sedangkan hatinya dan segala anggota yang lain 
meninggalkannya itu lebih baik dari seluruh anggota 
tidak mengerjakannya dan lebih baik dari hati dan 
seluruh anggota lain mengerjakan selainnya. Kerana 
dengan berkat meneruskan amalan wirid murid 
akan jadi tambah baik halnya dan Insya ALLAH 
penghujungnya akan jadi indah. Cuma berhaklah 
bagimu ayuhai yang terhalang dari buah-buahan 
itu dan terlepas engkau dari beroleh segala lathifah 16 
kurniaan untuk mengeluh kesal terhadap dirimu. 
Mati beragan engkau dek kerna tersia-sianya peluang 
beroleh gembira dan kemesraan. Bahkan berhaklah 

16 - kelembutan. 

bagimu untuk lebur hati dengan curahan air mata, 
esakan, kesedihan dan kerugian. 

Bagaimana tidak patut kau begitu; engkau sekutu 
kejauhan dan halangan, terdampar di lembah tahanan 
dan pemulauan, hatimu mati dibunuh panah putus 
hubungan, rohmu jauh dari pesisiran rahmat nan tiada 
sempadan. Hendaklah engkau bersegera saudaraku 
dan selamatkanlah keadaanmu kerana demi ALLAH 
ia perkara besar. Renungilah keadaanmu kerana 
musibahmu tidak terhingga. 

Nafsumu makin jauh memalingkan dirimu, 
ia bersedap-sedap dengan segala wabak dan 
penyakitnya sedang engkau pula tidak peduli untuk 
menghadapkannya kepada ALLAH Tuhanmu, 
engkau lambat dari menariknya kepada menuju yang 
Maha Mencipta dan Maha Menjadikanmu. 

Maka hendaklah engkau mengambil berat dan 
menjaga amalan wirid duhai saudaraku. Peliharalah 
baik kelakuan dalam mengerjakannya dan kerjakanlah 
ia dengan kaifiat yang dituntut oleh ahli jalan tareqat 
yang mana mereka telah mensyaratkan cara-cara 
tertentu dalam menunaikannya. Hendaklah kamu 
mengerjakan amalan wirid dengan menghargainya. 
Hendaklah engkau melihat bahawa ia merupakan 
amalan penting yang mesti didahulukan atas tiap 
pekerjaan. Hendaklah engkau melazimi adab selepas 
mengerjakannya. Dengan ini diharapkan -Insya 

ALLAH- engkau dapat melatih nafsumu untuk 
mengadap Tuhanmu Azza wa Jalla. Jika tidak begitu 
kami cuma dapat mentakziahimu kepada ALLAH. 

Tidaklah mengapa jikalau murid mahu bercakap- 
cakap ketika dia mengerj akan wirid j ikaper cakapannya 
itu satu keperluan terhadap maslahat atau urusan 
biasanya seperti menyantuni tetamu dan memasukkan 
kegembiraan dalam hati orang Muslim melalui 
kata-kata yang baik. Dalam pada itu hendaklah dia 
memerhatikan bahawa percakapannya itu dari yang 
disukai ALLAH dan diredhoiNya supaya dengan niat 
ini jadilah perkataannya umpama wirid jua. Awaslah 
jangan sampai perkataannya jadi lagho dan berlebih- 
lebihan dari keperluan maslahat keranayang demikian 
ertinya menyibukkan diri dengan selain Tuhan Jf 
duM yang mana ia merupakan sebesar-besar keaiban 
murid lagi seburuk-buruk kekurangan penuntut. 
Bahkan ia mewajibkan dia dipadam namanya dari 
daftar penuntut hadrat ilahiyyah. Ia menjadikan dia 
tertegah dari kembara menuju musyahadah cahaya- 
cahaya ALLAH yang cemerlang. 

Patut juga diambil perhatian dan ditilik dengan 
saksama dalam mengerjakan wirid itu hendaklah 
lafaz~lafaznya dibaca dengan soheh. Dibaca sesuai 
dengan hukum syarak pada bacaannya; yang 
mad dipanjangkan, yang qasr dipendekkan, yang 
ghunnah didengungkan dan setiap kalimat perlulah 
disempurnakan hak bacaannya. Jika hukum-hukum 

bacaan dicacatkan akan menyebabkan bacaan itu tidak 
diiktiraf syarak dan menjadikan ia tidak berpahala. 

Di kalangan warga tareqat sudah merebak penyakit 
ini; dapat kau lihat mereka membaca kalimat-kalimat 
wirid dengan cacat cela pada hukum bacaannya. 
Sedangkan sudah sedia maklum bahawa wirid-wirid 
itu merupakan himpunan dari ayat-ayat Al-Ouran, 
hadis-hadis Nabawi dan doa-doa yang terkandung di 
dalamnya nama-nama ALLAH Taala. Nas-nas syarak 
telah mengharamkan membaca dengan salah pada 
ketiga-tiga bahagian ini. Maka jaga-jagalah wahai 
murid terhadap bahaya ini dan hendaklah kamu peka 
jangan terjerumus kepada celahan dan kebinasaan ini. 
Semoga ALLAH memberi petunjuk kepadamu dan 
memesongkan darimu kesibukan nafsu dan hawamu. 




Maka hendaklah engkau mengambil 
berat dan menjaga amalan wirid duhai 
saudaraku. Peliharalah baik kelakuan 
dalam mengerjakannya dan kerjakanlah 
ia dengan kaifiat yang dituntut oleh ahli 
jalan tareqat yang mana mereka telah 
mensyaratkan cara-cara tertentu 
dalam menunaikannya. 

Sudah menjadi 
ketetapan dalam kehendakALLA 
Al-Haq Subhanahu wa Taala 
bahawa ikatan sesama roh dengan 
roh akan mewajibkan berlakunya 
pengaliran sifat dan berpindah 
perangai yang ada sesamanya. 

Dapat kau lihat dua orang kawanjika 
sempurna mahabbah dan kuat ikatan 
antara keduanya nescaya kecenderungan 
dan tabiat mereka akan sama dan nafsu 
merekajadi serupa. 




Keempat 

Keperluan Berguru 
Kepada Syeikh Yang Kamil 

Ketahuilah bahwa segala macam kesibukan 
dari ALLAH, faktor yang mengajak kepada 
berpaling dariNya dan keterikan kepada segala 
macam perkarayang menarik nafsu kepada selainNya 
Subhanahu wa Taala itu berbagai-bagai asalnya dan 
bermacam-macam cabangnya. Sebab-sebabnya juga 
sembunyi dan kesamarannya bersangatan. Ini hingga 
ke tahap tidak dapat mengetahui segala selok-belok 
permasalahan itu melainkan golongan ar-rasikhun 17 
dalam agama, golongan arif yang mengerti rahsia- 
rahsia Syariat dan Al-Ouran yang Mubin. 

Sesungguhnya sulitlah bagi manusia yang mahu 
melepas diri dari segala ikatan tadi, payah baginya 
untuk membersih diri dari berbagai halangan itu dan 
susah untuk mengetahuinya serta bagaimana ilmu 
untuk selamat darinya. Oleh itu dalam menempuh 
perjalanan manusia berhajat kepada golongan arifin 
dan amat memerlukan para mursyid dan murobbi dari 
kalangan masyaikh yang kamil 18 . 

17 - yang mendalam makrifat dan mantap pegangan. 

1 8 - Istilah As-syeikh Al-kamil atau Al-Masyaikh Al-Kummal 
merujuk kepada guru Tasawuf yang telah menjalani proses didikan 
Tasawuf dengan sempurna dari gurunya dan mendapat izin yang 

Sudah menjadi ketetapan dalam kehendak 
ALLAH Al-Haq Subhanahu wa Taala bahawa ikatan 
sesama roh dengan roh akan mewajibkan berlakunya 
pengaliran sifat dan berpindah perangai yang ada 
sesamanya. Dapat kau lihat dua orang kawan jika 
sempurna mahabbah dan kuat ikatan antara keduanya 
nescaya kecenderungan dan tabiat mereka akan sama 
dan nafsu mereka jadi serupa. 

Dapat kau lihat bahawa seorang manusia itu 
merasa sakit dengan kesakitan orang yang punya 
suatu ikatan dengannya dan dia akan gembira dengan 
kegembiraannya. Berlakunya itu tidak lain dari 
kerana persediaan roh yang menetapkan bahawa ia 
akan terkesan dengan roh yang ia terikat dengannya 
lalu mewajibkan ia bersekutu dengan roh itu pada 
perkembangan dan ciri-cirinya walau pun kedua- 
dua roh [yang berkawan baik itu] masing-masing 
terkurung dalam penjara kebiasaan manusia lagi 
terikat dengan segala ikatan hijab dan tabiatnya. Ini 
adalah sesuatuyang dapat disaksikan oleh mata kepala 
kita dan disokong oleh pancaindera dan perasaan. 

Sebab itulah para masyaikh yang kamil - dJJI ^oj 
- yang merupakan ahli pada jalan tareqat 
ini menetapkan dasar bahawa murid wajib berguru 
dengan Syeikh murobbi yang wasil (sampai) 
lagi muwassil (menyampaikan), murid perlu 

soheh sambung-menyambung hingga kepada Saiyidina Rasulullah 
^iw9 aJs. di)\ (jLo untuk mentarbiyyah manusia menuju ALLAH. 

menghubungkan rohnya dengan roh syeikhnya 
yang bergantung dengan ALLAH lagi sentiasa 
musyahadah dan beroleh redho ALLAH. Dasar ini 
merupakan sebesar-besar perkara yang diperlukan 
oleh murid dalam kembaranya menuju ALLAH Taala 
dan sepenting-penting usul yang menjadi titik tolak 
perjalanannya dalam tareqat. 

Kerana jikalau keterikatan antara dua roh yang 
sama-sama terhijab mewajibkan keduanya muafakat 
pada kencenderungan dan tabiat maka keterikatan 
dengan roh yang telah merdeka dari segala belenggu 
lalu kesukaannya ialah sentiasa menuju kepada 
ALLAH yang dia beribadat kepadaNya, roh yang 
tabiatnya iktikaf di pintu-pintu keredhoan TuhanNya, 
roh yang jatidirinya ialah lari dari apa yang membuat 
dia jauh dan terhalang dari Tuhannya... maka 
ikatan roh dengan roh yang begini akan menetapkan 
pengaliran sifat-sifat tadi [kepada roh si murid] serta 
melazimkan bahawa segala norma-norma mulia itu 
melimpah kepadanya. Bahkan kalau nak dibanding 
dengan roh-roh yang terhijab tadi roh yang merdeka 
ini lebih patut mengalir ahwalnya kepada roh- 
roh yang bergantung dengannya kerana roh yang 
merdeka telah lepas dari belenggunya sedangkan roh 
yang terhijab masih terpasung dalam selutnya. 

Namun begitu untuk mendapat sifat-sifat roh 
Syeikh dan untuk ahwal roh itu sampai kepada diri 
murid tergantung kepada sejauh mana kekuatan 

ikatan si murid dengan Syeikh dan sentiasa 
bergantungnya dia dengan Syeikh. Ikatan ini tidak 
dapat berlaku melainkan dengan suatu pendorong 
yang membawa murid ke arah itu dan pendorongnya 
ialah apabila murid iktiqad pada kesempurnaan 
Syeikh dan ketinggian maqamnya, j u ga si murid 
dengan hadir jiwa merasakan bahawa roh Syeikh 
adalah tali yang kalau dia berpegang dengannya dia 
akan berjaya melepaskan diri dari segala kesibukan 
yang menghalangnya dari ALLAH Azza wa Jalla. Si 
murid percaya bahawa apa yang dilihat oleh Syeikh 
itulah yang akan membentuk dirinya menjadi baik 
kerana Syeikh lebih mengetahui tentang penyakit 
dirinya serta apayang berfaedah untuknya dan Syeikh 
lebih tahu apa yang dapat menyucikan hatinya serta 
apa yang dapat mendekatkannya kepada dampingan 
ALLAH. 

Wajiblah bagi si murid untuk tidak leka dari 
memerhatikan Syeikhnya. Kerana alpa dari 
pemerhatian adalah jauh dari pergantungan dengan 
rohnya pada waktu itu. Ini menjadi kerugian ke 
atas murid kerana dia perlu pada tiap detik untuk 
berdamping dengan roh Syeikhnya supaya akhlak serta 
keistimewaan dari roh Syeikh mengalir kepadanya 
dan itulah yang akan menyelamatkannya dari lumpur- 
lumpur kesibukan yang menggendalakannya dari 
tujuan, itulah yang akan melepaskannya dari kendala 
yang menghadang dia mencapai syuhud kepada 

kecintaannya. Yang demikian akan menariknya 
kepada adab-adab yang wajib ditunaikan terhadap 
Syeikhnya. Untuk menyenaraikan segala peradaban 
itu dikhuatiri akan memanjangkan pula perbahasan 
dalam ringkasan risalah ini. 




Wajiblah bagi si murid untuk tidak leka 
dari memerhatikan Syeikhnya. Kerana 
alpa dari pemerhatian adalahjauh dari 
pergantungan dengan rohnyapada waktu 
itu. Ini menjadi kerugian ke atas murid 
kerana diaperlupada tiap detik untuk 
berdamping dengan roh Syeikhnya supaya 
akhlak serta keistimewaan dari roh Syeikh 
mengalir kepadanya 

Hakikatnya 
ahabbah ikhwan merupakan 
perhimpunan segala rahsia. 
Kemesraan sesama mereka demi 
kerana ALLAH merupakan 
mata air lathifah dan cahaya. 

Hikmah dari ALLAH Taala telah 
menjadikan bahawa semua orang 
Mukmin itupunya keistimewaan. ALLAH 

meletak dan membahagi-bahagikan 
dalam diri mereka kemuliaan akhlak dan 




perangai. 




Kelima 

Adab Persaudaraan Rohani 



Banyak ehwal yang menimpa hati para murid 
lalu membuatnya derita sakit. Banyak bencana 
yang melanda roh mereka lalu menahan dan 
menjauhkannya dari jalan-jalan ALLAH Taala. 
Banyak antara ehwal dan bencana itu merupakan 
perkara-perkara yang mereka pandang enteng 
sedangkan ia sebenarnya sebesar-besar perkara 
yang membinasakan. Mereka bermudah-mudah 
melakukannya sedangkan ia sebenarnya sepayah- 
payah kendala yang merosakkan. Mereka telah 
mensia-siakan yang paling penting dari usul jalan 
tareqat. Dengan melampauinya mereka melakukan 
lawan dari usul itu hingga menyebabkan mereka jauh 
dari ALLAH Taala serta membuat mereka berpaling 
dari hadratNya. 

Sesungguhnya para masyaikh kamil -moga 
ALLAH meredhoi mereka- telah menegaskan 
supaya sesama ikhwan 19 saling menuntut mahabbah 
saudaranya dan mereka saling menghubung erat 
sesama roh mereka. Hendaklah hati mereka bersatu 
dengan kemesraan dan kemurnian sesama mereka. 
Banyak ayat-ayat suci Al-Ouran yang menggesa 
perkara ini dan hadis-hadis mulia Saiyidil Ahbab 

19 - murid-murid dalam satu tareqat sufi. 

*X*$ dJi Jui <JL2> turut menyerukannya. Perkataan para 
masyaikh kamil juga muafakat menyatakannya 
lagi sudah mutawatir segala makna sirr, isyarat dan 
perlambangan mereka menyebutnya. 

Hakikatnya mahabbah ikhwan merupakan 
perhimpunan segala rahsia. Kemesraan sesama 
mereka demi kerana ALLAH merupakan mata air 
lathifah dan cahaya. Hikmah dari ALLAH Taala telah 
menjadikan bahawa semua orang Mukmin itu punya 
keistimewaan. ALLAH meletak dan membahagi- 
bahagikan dalam diri mereka kemuliaan akhlak dan 
perangai. Setiap diri Mukmin mengambil bahagian 
yang telah ditetapkan sejak azali untuknya dari 
kemuliaan itu. Dia memiliki apa yang telah diberi 
kepadanya dengan kehendak ALLAH. 

Boleh berlaku bahawa orang fasik punya 
keistimewaan yang tidak terdapat pada diri ahli 
kesolehan dan taqwa. Boleh jadi pada diri orang soleh 
yang taqwa itu ada kebaikanyang tiada pada diri orang 
yang lebih soleh dan lebih taqwa darinya. Perkara ini 
dapat disaksikan dengan mata lagi diketahui ramai 
sejak dahulu. Lalu bilamana seorang murid itu punya 
ikatan jiwa dengan para ikhwannya, bersih hati dan 
mencintai mereka nescaya akan mengalirlah kepada 
rohnya berbagai keistimewaan yang ada pada diri 
para ikhwannya. Hukum ikatan rohani antaranya 
dengan para ikhwan itu akan menjadikan segala 
keindahan yang ada di taman-taman keimanan 

pada jiwa mereka turut sampai kepada jiwanya lalu 
menjadikan dia menjalani kembaranya dengan jiwa 
seluruh ikhwannya. 

Jika roh seorang murid asyik dengan suatu 
kesibukan yang bukan kepada ALLAH dia akan 
terjauh dari ALLAH. Semua roh yang punya ikatan 
dengan rohnya (para ikhwan) dapat merasai beban 
kejauhan itu lalu lari darinya. Roh para ikhwan 
merasa tidak serasi dan akan menjauhi si murid. 
Jika roh seorang murid berhias dengan sesuatu yang 
mewajibkan dirinya beroleh redho dan dampingan 
ALLAH Subhanahu wa Taala pasti dapat kau lihat 
arwah para ikhwannya bagai berterbangan kepadanya. 
Semuanya tertarik kepadanya. Semuanya suka untuk 
berhias dengan perhiasannya. Semuanya rindu untuk 
bersamanya dan begitulah hingga roh si murid bebas 
dari segala kendala yang menghalangnya. 

Kerana itu kalangan masyaikh ahli jalan tareqat 
berkata bahawa ikatan jiwa dengan saudara yang 
soleh akan memperjalankanmu menuju ALLAH Taala 
sepertimana jikalau engkau berguru kepada syeikh 
yang mursyid. Mahabbah yang berlaku antara para 
murid adalah kayu ukur bagi seorang murid untuk 
dirinya mengetahui sejauh mana hubungannya dengan 
tareqat. Mahabbah ini juga merupakan penimbang 
untuk dia mengetahui apakah benar atau dustanya dia 
dalam dakwaan kehendaknya untuk menempuh jalan 
kepada ALLAH. Demikianlah sesungguhnya antara 

roh dengan roh itu akan bersatu dan saling cenderung 
walau dengan sekecil-kecil sebab. 

Lihatlah contohnyapadapersaudaraan luaranyang 
dapat kau lihat faktornya lemah dari berbagai sudut 
dan tidak punya ikatan khas yang dapat mengikat 
rohnya dengan roh yang lain; semuanya terbit dari 
satu sumber. Jasad lahir sesama mereka juga berbeza, 
tidak sama dan tanpa suatu ikatan yang mengikatnya. 
Walaupun begitu oleh kerana jasad-jasad ini menjadi 
tempat tinggal roh dan asalnya dari satu bapa maka 
terdapat suatu hubungan antara roh itu kerana faktor 
kesamaan; badan berbeza~beza tapi asal wujudnya 
(bapa) satu. 

Ikatan jasad lahir ini biarpun lemah namun dapat 
kau lihat bahawa ia menjadikan manusia tunduk 
kepada aturan dan banyak perkara seperti cemburu 
terhadap apa-apa perkarayang menimpa saudaranya, 
simpati jika saudaranya sakit, sedih jika saudaranya 
ditimpa kemalangan, ingin saudaranya mendapat 
segala yang menyenangkannya, mengambil berat 
terhadap segala yang memberi keselamatan terhadap 
saudaranya dan berbagai lagi ehwal yang dapat 
disaksikan. 

Lalu bagaimana pula halnya jika berhimpun dua 
roh pada satu asal yang sama, terikat dengan tali 
yang sama, bersatu pada jalan yang sama dan saling 
meneguk minuman dari sumber yang sama. Tidak 

syak lagi bahawa kecenderungan kedua~dua roh itu 
lebih berganda-ganda dan lebih bertenaga, ikatannya 
akan lebih tinggi bertingkat-tingkat. 

Maka jika lemah kecenderungan kepada seorang 
ikhwanmu di jalan tareqat, atau kau dapati rasa benci 
terhadap ikhwan yang melakukan perkara tidak 
sepatutnya, atau engkau dapati dirimu tidak ambil 
peduli kemudaratan yang berlaku kepadanya, atau 
tidak kau rasa dukacita apabila berlaku kepadanya 
sesuatu yang menyebabkan dia lambat dalam 
perjalanan, atau kau merasai jiwamu lari dari ikhwan 
yang menyakitimu . . . maka ketahuilah bahawa yang 
demikian itu kerana lemah dan longgarnya ikatan dan 
sambunganmu dengan jalan tareqat. 

Jika ikatanmu itu kuat dan benar tentu engkau akan 
merasa sedih atas apa saja kesakitan yang menimpa 
mereka, duka atas kelakuan mereka yang menyalahi 
apa yang sepatutnya. Tentu engkau akan memberi 
nasihat dengan amat lemah lembut kepada ikhwanmu 
yang bersalah. Dengan segala yang mungkin engkau 
berusaha agar mereka redho kepadamu. Tentu engkau 
akan mendapati bahawa jiwamu rasa perlu kepada 
kemurnian hati para ikhwanmu, engkau akan amat 
memaafkan apa saja kesakitan yang mereka timpakan 
kepada dirimu. Apatah lagi bahawayang demikian itu 
merupakan kemestian dari ikatan ini. 

Sesungguhnya murid sejati itu ialah orang yang 

mengutamakan kekasih atas dirinya bahkan dia 
tidak pedulikan diri demi kepentingan kekasihnya. 
Jika iman saudaramu dan halnya yang menempuh 
jalan menuju ALLAH Azza wa Jalla tidak dapat 
menutupi kesakitan yang ditimpakannya kepadamu, 
hubungannya dengan ahli jalan Al~Haq Azza wa 
Jalla tidak dapat mensyafaatkannya di sisimu... 
lalu bagaimana dapat kau jujur menuntut ALLAH 
sedangkan halmu mengutamakan nafsumu ke atas 
saudaramu itu? Bagaimana kau katakan dirimu murid 
yang mahu selamat dari nafsumu sedangkan halmu 
melayan kehendak nafsu dan cenderung kepadanya? 
Yang lebih patut ialah engkau menamakan dirimu 
sebagai murid nafsu dan syaitan, penuntut kejauhan 
dan kerugian. Kami bermohon lindungan ALLAH 
dari yang demikian. 

Wahai murid! Sesungguhnya ikatan yang 
kau dakwakan ada padamu dan persaudaraan 
yang sangkamu engkau ahlinya bukanlah omong- 
omongan lisan, bahkan ia merupakan cahaya yang 
zahir hukumnya dilihat oleh mata. Lalu mana 
tah hukum ikatan rohaniahmu? Mana tah bukti 
hubungan robbaniyyahmu? Sudah kami jelaskan 
padamu bahawa ikatan roh itu amat jauh tepian dan 
penghujungnya sedangkan tidak kau tegakkan walau 
sebahagian dari ketetapan ikatan itu bahkan hukum- 
hakamnya kau pandang ringan dan tidak berharga. 

Apabila kau lihat kesalahan kecil dari saudaramu 

atau kau menyangka dia begitu segera kau zahirkan 
permusuhan terhadapnya. Kau jauhi dia dan kau 
benci dia. Engkau melupa-lupakan dirimu ikatan 
persaudaraan antaramu dengannya. Engkau lupa janji 
setia antaramu dengannya di jalan menuju ALLAH. 
Tidak syak lagi bahawa yang demikian itu merupakan 
petanda terhalangnya engkau dari jalan tareqat serta 
dalil tidak masuknya engkau dalam kumpulan sufi. Ia 
merupakan isyarat keterhalangan sudah dinyatakan 
kepadamu, bendera kecelakaan dan kekalahan 
berkibar di tugu nafsumu. Kami bermohon lindungan 
ALLAH dari yang demikian. 

Sidi As-Syeikh Al-Ghazali dalam sebuah kitabnya 
berkata kepada para ikhwannya : 

"... lalu mengapa kamu sesamamu yang 
bersaudara bergaul bagai orang-orang asing dan 
bersahabat cara orang berjauh-jauhan sedangkan 
kamu adik beradik. Hukum persaudaraan kamu 
letakkan di bawah hukum nafsu dan kepentingan; 
jika sesama nafsu setuju kamu pun bersatu dan 
jika tidak kamu sesamamu berjauhan. Ada 
yang mendendami saudaranya tanpa apa sebab 
melainkan kerana dia tidak muafakat dengannya 
pada suatu kehendak dunia walaupun saudaranya 
itu orangpaling alim dan paling mulia yangyang 
wajib dihormati oleh tiap Muslim... 

u ...ada juga kalanganmu yang menyangka 



43 



konon para ikhwannya lebih dia hargai dari 
dirinya sendiri, tetapi dalam pergaulan dengan 
ikhwannya dia berkirapadaperkara dunia hingga 
ke sen-sennya. Jika dia merasakan saudaranya 
membelotinya pada satu perkara yang remeh, 
atau kedua-duanya saling merasakan begitu 
nescaya kedua-duanya saling berjauh-jauhan 
dan banyaklah kata-mengata antara mereka. 
Hal keadaan mereka berlawanan dengan 
dakwa persaudaraan. Hukum persaudaraan 
tidak memberi bekas apa-apa pada mereka 
yang bertelingkah soal remeh-temeh itu...". 
Wahai para murid yang dihimpun oleh ikatan 
persaudaraan demi kerana ALLAH, wahai para 
murid yang diikat dengan tali kasih sayang dan 
kemurnian, mengapa kau balasi nikmat dengan 
mengku/urinya? Mengapa tidak kau tunaikan 
kewajiban memuji-muji dan mensyukurinya?" 



Ketahuilah bahawakalian telah berj anj i setia dengan 
ALLAH Taala, kalian telah mempersaksikanNya 
dan berteguh kata kepadaNya bahawa kalian akan 
kembara menuju hadratNya yang tinggi, berpegang 
teguh dengan jalanNya yang mudah lagi diredhoi. 
Maka sesudah itu tidaklah sah kalian mencuaikan 
sesuatu dari apa yang telah kalian persetiakan lagi 
tidak patut kalian mengabai apa yang kalian tahu 
ia dituntut di sisiNya. Jika tidak maka kalian telah 
memperlecehkan Tuhan yang Maha Membalas 

kejahatan lagi Maha Keras hukumNya, kalian telah 
khianat pada janji setia kepadaNya. 

Maka hendaklah kalian memenuhkan hati 
dengan kemurnian dan mahabbah kepada ALLAH. 
Hati-hatimu itu siramilah ia dengan kesetiaan dan 
mahabbah kepada ikhwan. Sesungguhnya tiadalah 
peganganmu pada jalan tareqat ini jika kamu sesama 
ikhwan berjauh-jauhan hati. Sejauh mana murni 
hatimu dengan ikhwanmu maka sejauh itu pulalah 
teguh peganganmu kepada jalan ini. 




Wahai muridl Sesungguhnya ikatan 
yangkau dakwakan adapadamu dan 
persaudaraan yang sangkamu engkau 
ahlinya bukanlah omong-omongan lisan, 
bahkan ia merupakan cahaya yang zahir 
hukumnya dilihat oleh mata. 

Keenam 

Kewajiban Nasihat-menasihati 
Sesama Saudara 

Wajiblah tiap seorang dari kamu (duhai 
ahli jalan tareqat) melapangkan dadanya 
untuk menerima nasihat dari ikhwannya. 
Hendaklah dia mengetahui bahawa yang demikian 
itu antara sebesar-besar nikmat ALLAH ke atasnya. 
Sesungguhnya Dia telah menjadikan basiroh 20 para 
ikhwannya sebagai pengganti kepada basiroh dirinya 
yang terhijab dek kerana berpaling dari ALLAH 
Taala. Ini merupakan kelembutan yang sembunyi, 
belas kasihan dan pertolongan dari ALLAH kepada 
hatinya. 

Maka tiada sah bagi seorang hamba -khususnya 
jika dia seorang murid penuju ALLAH Subhanahu wa 
Taala- membalas nikmat besar ini dengan memandang 
ringan kepadanya atau menjauhkan diri dari kebaikan 
yang ALLAH datangkan kepadanya ini. Bahkan 
wajib baginya memuji-muji ALLAH atas nikmat 
itu dan berterima kasih kepada orang yang menjadi 
sebab datangnya ia kepadanya. Dan hendaklah dia 
minta ditambahkan lagi kepadanya nikmat seperti itu 
supaya hatinya mesra dengan berterusannya curahan 
rahmat Al-Haq dan pemberianNya nan indahyang di 

20 - pandangan hati. 

antaranya berupa nasihat-nasihat dari para ikhwan 
kepada dirinya. Dengan itu dia telah menjadikan 
setiap peribadi ikhwannya sebagai pintu hujan rahmat 
Ilahi dan lorong bagi kelembutan Maha Rahman 
sampai kepadanya. 

Dan tiada sah baginya menolak nasihat dengan 
alasan orangyang menasihatinya sendiri tidak beramal 
dengan nasihat itu, apatah lagi jika dia menjauhi si 
penasihat seperti yang berlaku kepada ramai orang 
yang mahrum 21 . Bahkan wajiblah dia menerima 
nasihat itu dengan baik, sopan dengan si penasihat 
ketika menerima nasihatnya sebagai beradab dengan 
Al-Haq Subhanahu wa Taala kerana pada hakikatnya 
Dia-lah yang memberikan nikmat itu dan sudi 
melimpahkannya kepada hamba. 

Jikalau tahulah si murid betapa agungnya nikmat 
ini dan betapa besar nilai kurniaan yang disampaikan 
kepadanya ini nescaya pastilah dia menerimanya 
dari orang yang menghantar dengan hal yang paling 
sempurna dan ti daklah dia mendengarkannya dari 
si penghantar melainkan dengan sikap dan keadaan 
yang paling indah. Kerana detik itu sesungguhnya 
merupakan saat tiba nikmat besar dan turunnya hujan 
rahmat kelembutan dari ALLAH kepadanya. 

Namun apayang membuat sedih dan tergores hati 
ialah apabila kebanyakan murid merasa sempit dada 
kerana serba sa lah dan kebodohan nafsu mereka terbit 

21 - Terhalang dari mendapat rahmat. 

apabila nikmat nasihat ini disampaikan orang kepada 
mereka. Boleh jadi nasihat itu menjadi sebab pula 
untuk mereka menjauhi si penasihat dan lari darinya. 
Khususnya apabila yang dinasihat tidak melakukan 
seperti yang dinasihati; dia melihat si penasihat telah 
menghina dan memperlecehkannya. Dia bersangka- 
sangka yang bukan-bukan terhadap si penasihat 
walhal si penasihat tidaklah keluar dari keadaannya 
menyampaikan kepada yang dinasihati satu nikmat 
pemberian ALLAH. Nikmat nasihat itu menjadi 
bekalan bagi yang menerimanya, walau tidak zahir 
faedahnya segera namun tetaplah ia menjadi cahaya 
yang dapat menyuluh hidupnya di masa mendatang. 

Adalah menghairankan apabila seorang murid 
yang mahu membebaskan jiwa dari nafsunya apabila 
ada orang membimbing dia untuk meninggalkan suatu 
dari kehendak nafsu dan membersih jiwa dari suatu 
kecelaannya dia rasa cemburu kerana merasakan si 
pembimbing melihat dirinya bersalah. Dia marah 
kerana dirinya dinisbahkan kepada kekurangan. 
Aduhai murid ini, bagaimana entah dia percaya 
bahawa seluruh ahwal nafsunya adalah keaiban dan 
kekurangan yang menghambat dia dari Tuhannya 
lalu dia mahu membersih diri darinya dengan masuk 
ke jalan tareqat namun dia tidak redho pula untuk 
dilarang dari sebahagian ahwal dan keaiban itu. Tidak 
syak lagi bahawa ini merupakan kontradiksi pada 
kata dan ehwalnya. 

Musibah terbesar pula ialah merekayang ALLAH 
Taala beri taufik untuk menekuni wirid dan hizib 
atau mereka yang ALLAH Taala kurniakan peluang 
belajar ilmu-ilmu yang diperlukan. . . menjadi musibah 
terbesar apabila golongan ini melihat nasihat yang 
ditujukan kepada mereka sebagai perkara mungkar, 
tidak layak mereka terima dan mereka penuhi dada 
dengan permusuhan terhadap yang menasihati. 
Seolah-olahnya mereka merasa cukup kaya dengan 
apa yang mereka ada dan tidak perlu lagi kepada 
nasihat para ikhwan kepada mereka sedangkan ia 
merupakan antara sebesar-besar nikmat Al-Haq 
Subhanahu wa Taala. 

Sepatutnya golongan inilah yang paling menerima 
nikmat itu dan merekalah yang paling sayugia melihat 
diri mereka sebagai manusia yang paling berhajat 
kepadanya agar bertambah lagi kurniaan ALLAH 
ke atas mereka. Tapi mereka itulah golongan yang 
sebenar-benarnya dijauhkan dari kebenaran dan 
terhalang dari menempuh jalan yang baik. Mereka 
telah menjadikan nikmat ALLAH sebagai sebab 
mereka terhalang, mereka jadikan rahmat dari 
ALLAH sebagai punca mereka berdegil dan kufur. 
Inna lillahi wa inna ilaihi roji v un. 

Ketujuh 



Adab Memberi 
Dan Menerima Nasihat 



Dan wajib bagi penasihat dalam dia 
menyampaikan nasihat kepada ikhwannya 
hendaklah dia menjadi seperti saudara yang 
memberi ubat kepada saudaranya yang sakit: 

Dia melakukan itu didorong oleh belas kasihan, 
sayang dan keinginan untuk melihat saudaranya 
sembuh. 

Dia melakukan itu kerana suka saudaranya senang 
dengan nikmat kesihatan sepanjang masa. 

Jika dia melihat saudaranya yang sakit itu tidak 
suka makan ubat dan sakit untuk menelannya ini tidak 
membuat dia berpaling, bahkan kasihnya kepada si 
pesakit bertambah-tambah dan dia akan berusaha 
untuk berlemah lembut terhadapnya. 

Jika yang sakit enggan makan ubat atau ubat 
yang diberi tidak menyembuhkan maka saudaranya 
tambah dukacita dan sedih. 

Demikian lagi wajiblah bagi murid menasihati 
saudaranya kerana simpati dan menyayangi 
saudaranya itu dari menderitai penyakit rohani : 

Jika si murid mendapati saudaranya tidak suka 
dengan nasihatnya dia tidak lari dari saudaranya itu 
bahkan berusaha untuk menyantuninya. 

Jika saudaranya tidak melaksanakan nasihatnya 
atau nasihatnya tidak memberi manfaat kepadanya 
dia tidak menjauhinya dan tidak membencinya kerana 
itu. Bahkan yang berlaku ialah diri si murid tambah 
dukacita dan sedih kerana saudaranya itu masih tidak 
sembuh dari penyakit yang menimpa rohaninya. 

Para murid sekarang sudah dikalahkan hijab 
kebodohan diri sendiri hingga mereka melupa- 
lupakan dasaryang amat penting ini. Mereka jadi tidak 
saling nasihat-menasihati apabila melakukan suatu 
kesalahan. Mereka jadi tidak saling tegah-menegah 
dari kemungkaran. Kamu dapat lihat keadaan mereka 
sesama mereka; jika ada yang melakukan kesalahan 
saudaranya tidak menasihati kerana takut dia kecil 
hati terhadapnya lalu mereka berdua jadi berkelahi. 

Jika seorang saudara berbaik sangka bahawa 
yang bersalah akan menerima nasihat lalu datang 
menasihatinya yang bersalah panas hati dan merasa 
salahnyayang betul lalu tambah benci kepada saudara 
yang menasihati. Bila yang menasihati tiada dia akan 
diingkari (dikata-kata) . Jadilah hati mereka merasa 
saudaranya kurang itu dan ini dan dipenuhi kesumat 
dendam. 

Hal ehwal ini telah menyeret mereka untuk masing- 
masing merasa dirinya suci dan redho dengan nafsu 
sendiri. Inilah yang meruntuhkan asas masuknya 
seorang insan ke jalan tareqat. Ini membuatkan dia 
keluar dari nisbah jalan tareqat secara total. Kerana 
jalan tareqat itu tapaknya ialah lari dari ehwal 
nafsu, benci kepada kehendak-kehendak nafsu yang 
semestinya menjauhkan dari ALLAH Azza wa Jalla. 

Lalu bagaimanakah seorang murid mahu 
membersih dirinya dari ehwal kongkongan nafsu 
sedangkan dia sendiri meredhoi nafsunya dan suka 
dengannya ? ! 

Awas-awaslah kamu wahai murid terhadap bahaya- 
bahaya besar ini. Hendaklah kamu waspada terhadap 
punca-punca kerosakan fatal ini. Sesungguhnya ia 
bererti kamu mempermain-mainkan hadrat ALLAH 
Dzil Jalal wal Ikrom, ia bererti kamu memperlecehkan 
jalan menuju ALLAH yang Maha Ouddus lagi Maha 
Salam. Apakah kau sudah merasa cukup dirimu 
bertareqat dengan sekadar dakwamu konon engkau 
masuk tareqat tapi perbuatanmu meruntuhkan rukun 
pertama serta dasar utama dari jalan tareqat. 

Dengan berjemaahjiwa 
akan lebih terdoronguntuk 
memberiperhatian dan lebih 

mengarahkannya untuk 
mengadapkan diri mendatangi 
ALLAH Subhanahu wa Taala 
melalui bacaan wirid. 



m 




Kelapan 

Kepentingan Majlis Zikir 
Dan Perhimpunan Wirid 

Dan lagi antara perkara yang menjadi 
kepastian dan kemestian kepada para murid 
di jalan tareqat adalah perhimpunan mereka 
untuk melaksananakan bacaan wirid. Perhimpunan 
untuk berwirid itu sudah menjadi satu wirid yang 
tersendiri pula. Bahkan perhimpunan ini di sisi kaum 
sufi (golongan kamil kalangan Ahlillah) merupakan 
antara sebesar-besar wirid mereka serta samudera 
limpahan dan madad mereka. Siapa yang melakukan 
wirid bersendirian dia sudah terlepas satu wirid 
yang lain pula iaitu perhimpunannya dengan para 
ikhwan untuk sama-sama berwirid. Sesungguhnya 
perhimpunan ini punya rahsia-rahsiayang amat tinggi 
makrifatnya serta cahaya-cahaya yang tidak tergapai 
hakikatnya. 

Di dalam hukum syariat yang mulia sudah 
termaktub galakkan perhimpunan jamaah untuk 
melaksanakan ibadah. Solat berjemaah lebih afdhal 
dari solat bersendirian 75 darjat. Dengan berjemaah 
jiwa akan lebih terdorong untuk memberi perhatian 
dan lebih mengarahkannya untuk mengadapkan diri 
mendatangi ALLAH Subhanahu wa Taala melalui 

bacaan wirid. Ini kerana apabila beramai-ramai 
sama-sama mengerjakannya ia akan memastikan 
diri menjadi mesra dengan pekerjaan itu, kuat untuk 
menunaikannya dan tidak bosan darinya. 

Boleh jadi seorang murid itu dengan dia membaca 
wirid berjemaah satu kali dia mencapai apayang tidak 
tercapai olehnya dengan membaca wirid itu berkali- 
kali seorang diri. Kerana itulah ahli jalan tareqat 
menggesa perhimpunan ini serta memberi amaran 
jangan sampai ia diringan-ringankan dan ditinggalkan. 
Ini sampai ke tahap hingga disebut bahawa antara 
sebab-sebab yang membolehkan Syeikh menghalau 
seorang murid ialah apabila dia tidak hadir majlis 
wirid dan hizb. 

Namun tangan kejahilan telah merosakkan para 
murid. Hijab kesesatan telah membutakan mata 
mereka dari melihat jalan kebahagiaan. Lalu mereka 
pun meringan-ringankan perhimpunan membaca 
wirid dan mensia-siakannya. Bahkan mereka tukar 
perhimpunan mulia itu dengan perhimpunan mereka 
bermain-main, mereka ganti dengan kesibukan 
terhadap perkara sia-sia dan nafsu mereka seronok 
dengan itu semua. Nafsu mereka berlazat-lazat 
apabila mereka terhalang dari nafahat Tuhan yang 
Maha Tinggi lagi Maha Raja. La hawla wa quwwata 
illa billahil v aliyyil v azhim. 

Mudah-mudahan engkau sedar dan mencabut 

dirimu dari bala yang telah menimpa ramai orang. 
Mereka meninggalkan perhimpunan bacaan wirid 
berjemaah dan tidak mengerjakan rawatib 22 yang 
dipertanggungjawabkan ke atas mereka. Mereka 
pergi menghilang dari para ikhwan mereka. Mereka 
menyibukkan diri dengan perkara lagho, permainan 
dan gelak ketawa. 

Apabila mereka bersama manusia lain atau bersama 
ikhwan yang tidak sebulu mereka pun menzahirkan 
diri sebagai beradab, wibawa, tenang, baik sikap dan 
segala macam lagi ahwal yang sebenarnya dusta. 
Ketika mereka hanya sesama mereka kembali semula 
sedia kala. Jadilah mereka barang permainan syaitan. 
Mereka mensia-siakan buah perhimpunan mulia. 
Mereka terjerumus pada kebinasaan riya', berlakon- 
lakon dan kemunafikan. La hawla wa quwwata illa 
billahil v aliyyil v azhim. 

Ketahuilah bahawa ahli jalan tareqat telah 
menetapkan perhimpunan para murid sesama mereka 
sebagai salah satu tuntutan. Ia bertujuan supaya 
dengan perhimpunan itu : 

• Mereka akan saling mengambil makarimul 
akhlak dan tingkah laku yang terpuji sesama 
mereka. 

• Mereka akan saling mengambil berat untuk 
datang mengadap kepada Tuhan. 

22 - aturan tugas/ibadah. 

• Mereka akan bertolong bantu dalam 
mengerjakan ketaatanNya dan menunaikan 
apa yang dapat mendekatkan diri kepadaNya. 

• Mereka akan saling nasihat menasihat atas 
apa-apa keterlanjuran yang berlaku. 

• Supaya yang jahil dari kalangan mereka dapat 
belajar dan yang arif dapat memberi ingat 
kepada yang benar. 

Kerana seorang murid itu tidak mungkin dengan 
berseorangan diri dapat mengetahui semua perkara 
yang boleh menggendalakannya dalam perjalanan 
ini. Boleh jadi nafsunya menyelinapkan gendalaan itu 
dalam satu perkara baik. Sudah menjadi adat nafsu 
memandang ringan terhadap berlakunya perkara- 
perkarayang tiada orang lain melarangnya. Walaupun 
dirinya tahu bahawa itu salah dan jelas dilihat namun 
nafsu amat berhajat kepada orang lain yang dapat 
menyedarkannya terhadap kesalahan itu. 

Perhimpunan para murid juga akan membuahkan 
ikatan mahabbah yang makin erat sesama mereka. Ia 
akan meneguhkan tali kasih sayang dan kemurnian di 
antara hati mereka. 

Sesungguhnya syaitan telah mengacaukan kepada 
sesetengah orang yang menisbah diri ke jalan tareqat 
padaperkarayang dituntut ini lalu menjadikan mereka 
terpesong dari menuntut ALLAH Al~Haq Azza wa 
Jalla kepada memenuhi kelazatan nafsu dengan 

melayan kehendaknya dan bermesra-mesra dengan 
syahwatnya. Syaitan menyukakan dan membiasakan 
mereka kepada perhimpunan tapi demi menghiburkan 
nafsu dengan kecenderungannya kepada yang sia~ 
sia serta menyibukkan diri pada yang tiada kena 
mengena dengan mereka dan lain-lain. Hingga jadilah 
perhimpunan majoriti mereka perhimpunan syaitan 
yang akhirnya membawa mereka kepada terhalang 
dari jalan tareqatyang diredhoi ini. 

Syaitan mendapat ruang dalam perhimpunan- 
perhimpunan itu lalu jadilah ia perhimpunan yang 
terhalang dari mendapat buah-buah kebaikan. 
Perhimpunan mereka telah mewariskan pecah 
belah sesama mereka, menyakitkan dan saling sakit 
menyakiti serta cabul di kalangan mereka. Kita 
bermohon kepada ALLAH agar menarik mereka 
keluar dan menyelamatkan mereka dari segala ehwal 
dan kesakitan yang menggerunkan ini. 




Perhimpunan para muridjuga akan 
membuahkan ikatan mahabbahyang 
makin eratsesama mereka. Ia akan 
meneguhkan tali kasih sayangdan 
kemurnian di antara hati mereka. 

Kesembilan 

Penekanan Mengerjakan Zikir 
Dan Ibadat Di Waktu-Waktu Fadhilat 

Di antara kebaikan yang tidak mendapat 
kepedulian, dipersia-siakan dan diabaikan 
oleh mereka ialah mendedahkan diri kepada 
detik-detik rahmat Ilahi dan penekanan terhadap 
wirid-wirid khas pada waktu-waktu itu seperti qiyam 
waktu sahar 23 . Sedangkan waktu ini merupakan 
saringan yang membezakan antara para hamba yang 
menuntut ALLAH Subhanahu wa Taala dengan 
orang lain yang berpaling dari mendatangi pintu- 
pintu ALLAH Azza wa Jalla. 

Dapat kau lihat bahawa orang begini dengan 
bakhilnya tidak memberi masa untuk qiyam di 
waktu itu. Dia rasa berat untuk meluangkan 
masa demi mendapatkan keredhoan ALLAH dan 
dampinganNya. Masanya dihabiskan untuk kerehatan 
nafsunya dan dia berpaling dari ALLAH Tuhannya 
di detik terindah turun ihsanNya. Dia menjauh diri 
dariNya di kesempatan agung yang amat sedikit dari 
masa di mana padanya ada dampingan ALLAH dan 
keredhoanNya . Bagimanakah dapat dipinang cinta 

23 - pertiga malam terakhir sebelum azan subuh atau waktu 
sahur. 

yang Maha Indah jika hamba tidak menghina diri 
di pintu-pintu kemuliaanNya. Tidaklah itu berlaku 
melainkan kerana dirinya dusta pada dakwanya 
dan sikapnya itu merupakan hujah atas kebatilan 
omongannya. 

Dan wajiblah bagi para murid dalam menunaikan 
wirid-wirid mereka untuk tidak keluar dari tujuan 
yang telah ditetapkan oleh ahli jalan tareqat ini iaitu 
bertawajjuh kepada ALLAH Subhanahu wa Taala 
serta mengerjakan apa yang dapat mendekatkan diri 
mereka kepadaNya. Sesungguhnya satu penyakit 
telah mengalir masuk ke dalam sesetengah golongan 
murid hingga menjerumuskan mereka dalam bahaya 
besar yang bahkan ianya merupakan sebesar-besar 
kendala yang memutuskan dari ALLAH Azza wa 
Jalla. 

Kaum (Ahli Zikir) telah menetapkan bahawa di 
antara wirid mereka adalah perhimpunan para murid 
mereka untuk berzikir mengingat ALLAH h\l Jf agar 
cahaya ALLAH terpancar kepada hati para murid dan 
roh mereka beroleh sinaran sirr dariNya. Kaum Ahli 
Zikir melazimkan perhimpunan ini selepas Isya' agar 
terhasil bagi mereka dua rukun dari segala rukun 
jalan tareqat iaitu sahr (berjaga malam) dan zikir. 

Kesepuluh 

Hukum Qasidah Dan Nasyid 
Di Sisi Kaum Sufi 

Bilamana hemah para penuntut digugat oleh 
kelemahan para masyaikh pun membenarkan 
dalam perhimpunan itu diadakan penasyid 
yang memperdengar kepada mereka kalimat- 
kalimat kaum sufi yang dapat membangkit hemah 
mereka, menguat keazaman mereka dan mendorong 
mereka kepada ALLAH Subhanahu wa Taala serta 
menyukakan mereka kepadaNya. 

Namun kejahilan terhadap jalan tareqat menuju 
ALLAH dan sikap meringan-ringankannya telah 
menyasarkan para murid apabila tujuan mereka hadir 
majlis-majlis zikir ialah untuk mendengar lagu-lagu 
penasyid dan merehat-rehatkan jiwa mereka dengan 
alunannya. Mereka menyempitkan pandangan 
hanya terhadap itu dan mereka jadikan zikir dan 
perhimpunannya untuk menghasilkan tujuan yang 
buruk ini. Mereka akan memuji-muji majlis zikir 
jika didapati lagu-lagu penasyidnya bagus dan majlis 
itu akan dianggap remeh oleh mereka jika tidak 
didapati apa yang mereka mahu. Boleh jadi mereka 
akan terus meninggalkan majlis zikir hingga jadilah 
rukun yang agung ini dilihat lekeh oleh masyarakat 
yang beranggapan ia hanya sebagai perhiasan di pesta 

keramaian dan perkara biasa yang sekadar untuk 
melengkap aturan dalam kehidupan komuniti mereka. 

Tidak cukup dengan keterhalangan, ketersasaran 
dan kerugian tadi bahkan ada kalangan penasyid 
menjadikan perhimpunan majlis yang mulia dan 
rukun tareqat sufi yang tinggi ini sebagai jalan untuk 
mendapat puing-puing dunia. 

Dapat kau lihat mereka melantun suara menyebut 
lirik-lirik yang zahirnya mohon pertolongan dari 
junjungan Baginda ^JUl>j 4Ji iiil ^JSo yang teramat 
mencemburui kemurnian jalan tareqat ini tapi pada 
batinnya mereka menyakiti hadrat junjungan Baginda 
nan kudus lagi mencincang jalan petunjuknya. Pada 
zahir mereka menyerukan kata-kata yang menggalak 
mahabbah ALLAH Taala tapi pada batinnya mereka 
memerangi hadratNyayang kudus. Ia jugapenghinaan 
terhadap zikir mengingat ALLAH 43U Jf apabila 
mereka menjadikannya sebagai alat menghasilkan 
daki-daki dunia dan kotorannya. 

Lalu jadilah mereka yang datang berzikir itu 
menyangka diri mereka mendatangi ALLAH 
Subhanahu wa Taala sedangkan sebenarnya mereka 
berdiri sebaris dengan golongan yang memerangi 
hadrat ALLAH yang Maha Tinggi. 

Mereka sangka diri mereka berdiri di pintu-pintu 
kemuliaan ALLAH sedangkan hakikatnya mereka 
duduk beriktikaf di bendul ahli dunia. Mereka kira diri 

mereka bermulia-muliaan dengan kemuliaan ALLAH 
Dzul Jalali wal Ikrom sedangkan apa yang berlaku 
ialah mereka menjadi sebab penghinaan terhadap 
asma' ALLAH di samping sifat kehinaan diri mereka 
yang meminta-minta dan mengemis dunia. 

Berapa banyak sudah bala tentera kebatilan 
menyerang jalan tareqat ini. Betapa seringnya 
gerombolan askar perosak datang membuat onar ke 
atasnya. Betapa pula golongan yang menisbah diri 
kepada tareqat mereka sendirilah yang telah mensia- 
siakannya hingga jalan ini dipandang lemah dan 
dihina oleh masyarakat. Betapa pula mereka yang 
berpayung di bawah tareqat sendirilah yang telah 
membuat rosak kepada jalan ini hingga ia jadi lekeh 
dipandang manusia dan dihina-hina. Berapa banyak 
pula golongan jahil di jalan tareqat dan mereka inilah 
yang memperbanyak kebinasaan padanya. Hingga 
ramailah orangyang bersih hati dan menyayangi jalan 
tareqat [tapi dek kerana itu semua] mereka terhalang 
darinya. 

Dahulu bendera jalan tareqat berkibar indah, 
[dengan onar itu semua] benderanya jadi rebah. 
Dahulu benteng pertahanan tareqat kukuh tidak 
tergoyah, [dengan onar itu semua] sekarang roboh 
dan musnah. j^i^lj 4JI Ulj aJJ lil . Sumpah demi ALLAH 
bahawa kelompok itu telah menjual amalan Zikrullah 
dengan harga yang sedikit. Mereka menjauhi jalan 
kebenaran dan telah sesat jalan. 

Ayuhai para murid! Tidak sayugia kau 
meletakkan permata-permata jalan tareqat di tempat 
kemuliaannya dihina. Gelas-gelas minuman jalan ini 
tidak sah kau lempar-lempar hingga diremehkan seni- 
seni keindahannya. Wajiblah dijaga agar jalan tareqat 
sentiasa tinggi kedudukannya. Lazimlah bahawa 
taman dan tanah negerinya dibentengi sentiasa. 

Maka janganlah engkau melakukan apa-apa dari 
pekerjaan tareqat melainkan dalam bentuk yang 
dimuliakan dan dihormatkan. Janganlah engkau 
mengerjakan apa-apa darinya melainkan dalam 
bentuk yang ditakzim dan ditinggikan. Kerana 
ditakuti bagi siapa yang menyebabkan perlecehan 
terhadap kehormatan jalan tareqat akan dihukum 
dengan buangan dan dibalas dengan pemulauan. 




Janganlah engkau melakukan apa-apa 
dari pekerjaan tareqat melainkan dalam 
bentukyangdimuliakan dan dihormatkan. 
Janganlah engkau mengerjakan apa-apa 
darinya melainkan dalam bentukyang 
ditakzim dan ditinggikan. 

Kesebelas 

Larangan Mencampuri Perkumpulan 
BicTah Dan Ahlinya 

Dan lagi antara perkara yang menjadi 
kewajiban dan kepastian ke atas murid untuk 
melakukannya ialah menjauhi perhimpunan 
dan perkumpulan bid v ah dan ahli bid v ah yang berlaku 
di zaman sekarang. 

Hendaklah dia lari dengan hati dan badannya dari 
tempat-tempat yang ada padanya perkara-perkara itu. 
Kerana itu semua bererti melangkah keluar dari batas 
syariat yang mulia dan perang ke atas ALLAH Taala 
serta permusuhan terhadap kekasihNya ^3 4j£ iill Jlo. 
Menambah ramai pada perhimpunan sebegitu bererti 
menolong untuk meruntuhkan Islam. Perhimpunan 
sebegini adalah tempat turunnya murka ALLAH, ia 
adalah tempat sasaran panah kemarahan dan balasan 
hukuman dari ALLAH Azza wa Jalla. 

Seorang murid penuju ALLAH dan penuntut Al- 
Haq Subhanahu wa Taala wajib ke atasnya mencari- 
cari rahmat yang JMaha Rahman lagi Maha Rahim. 
Wajib baginya berdesak-desak di pintu-pintu budi dan 
ihsan ALLAH. Semestinya dia mendedah diri kepada 
awan gemawan dampingan dan keredhoan ALLAH. 
Dengan itu j anganlah dia peduli pada cer caan pencerca 

terhadap sikapnya yang memulaukan segala bid v ah 
tadi. Bagaimanakan seorang murid mahu menjaga 
hati para pencerca, tidak takutkah dia pada kerasnya 
kuasa Robbul v Alamin. 




Seorang muridpenuju ALLAH dan 
penuntut Al-Haq Subhanahu wa Taala 
wajib ke atasnya mencari-cari rahmatyang 
Maha Rahman lagi Maha Rahim. Wajib 
baginya berdesak-desak di pintu-pintu 
budi dan ihsan ALLAH. 

Keduabelas 

Kewajiban adab Dan Akhlak Mulia 
Bagi Ahli Jalan Tareqat 

Dan lagi antara dasar paling penting, tinggi 
dan mulia di sisi kaum sufi adalah berakhlak 
dengan kesopanan yang tinggi lagi diredhoi 
serta beradab dengan peradaban yang tinggi lagi 
mulia. Bahkan ia merupakan roh kepada jalan tareqat 
lagi pintu bagai segala tamannya yang indah. Ia 
adalah perkara yang menjadi titik tolak bagi suluk 24 
para penempuh jalan dan syarat yang wajib atas tiap 
kembara. 

Jika manusia mahu dekat dan berdamping kepada 
orang-orang besar dunia itu memestikan baginya 
untuk memiliki etika, moral dan peradaban yang 
tinggi serta meninggalkan segala perkara yang tidak 
bersesuaian dengan prestij orang-orang besar itu. 

Maka adalah lebih utama bagi para kembara 
di jalan Al~Haq yang mendatangi ALLAH dengan 
hati mereka lagi menuntut hadrat musyahadahNya, 
mereka lebih utama untuk menghias diri dengan 
perhiasan akhlak yang paling indah serta memakai 
persalinan adab yang paling bagus untuk bertemu 
dengan Tuhan mereka ALLAH Subhanahu Wa 

24 - perjalanan tarbiyyah. 

Taala. Merekalah yang lebih patut untuk menyucikan 
roh dari segala yang dapat mengotorinya supaya roh 
mereka layak untuk menerima limpahan nur dan sirr 
dari Al~Haq Subhanahu wa Taala. Jika tidak demikian 
maka apakah patut permata-permata berharga diletak 
di tempat-tempat yang cemar. 

Antara yang terpenting dan teragung dari adab- 
adab ini ialah menghormati makhluk ALLAH dan 
membesarkan mereka. Mereka yang menisbah diri 
kepada jalan tareqat khususnya kalangan ilmuan telah 
meringan-ringankan adab ini. Dapat kau lihat mereka 
memandang rendah kepada yang tidak sedarjat 
dengan mereka, mereka melihat diri mereka tidak 
dipertanggungjawab untuk beradab dengan sesiapa. 
Boleh jadi mereka sangka jika beradab dengan orang 
lain darjat mereka berkurangan. 

Mereka menempatkan diri mereka di kedudukan 
yang tidak ALLAH berikan selain kepada para 
nabiNya. Mereka menghukumkan diri mereka bersih 
dari kejahilan, mereka anggap diri mereka tidakkan 
salah dalam memahami apa saja, mereka enggan terima 
jika dibantah orang dan mereka anggap bantahan itu 
sebagai perlanggaran terhadap kedudukan mereka. 

Mereka menjahili bahawa maksud dari ilmu 
adalah seorang hamba mempelajari apa yang dapat 
membaikkannya dalam berurusan dengan Tuhannya 
Subhanahu wa Taala. Mereka tidak tahu bahawa 

urusan yang paling indah dilakukan kepada ALLAH 
ialah dengan beradab, menghormati dan membesarkan 
para makhlukNya. Kejahilan dan ketidaktahuan 
mereka itu merupakan kesesatan yang jauh. 

Maka lazimlah ke atas murid untuk tidak 
merendahkan siapa pun manusia yang beriman 
dengan ALLAH dan RasulNya. Hendaklah si murid 
mentakzim dan menghormatinya sebagai mencontohi 
ALLAH Al~Haq Subhanahu wa Taala yang telah 
menjadikan manusia itu sebagai tempat bagi cahaya 
iman kepadaNya. 

ALLAH telah memilih manusia itu menjadi 
sebahagian pengikut kekasihNya ^\l>s iiil JL^. 

Apabila si murid mentakzim manusia itu jadilah 
dia mentakzim ALLAH dan RasulNya, apabila si 
murid menghina manusia itu ertinya dia tidak peduli 
kehormatan ALLAH Taala dan hadrat RasulNya Jlo 
^Lj 4JLt iui dan itu juga bererti dirinya berani-berani 
melakukan apa yang mendatangkan kemurkaan 
ALLAH dan RasulNya. 

Maka aynhai murid, bagaimana dirimu mendatangi 
ALLAH sedang engkau memakai hal yang tidak 
disukaiNya? Bagaimana kau masuk ke lindungan 
hadratNyayang disucikan sedangkan engkau dikotori 
lumpur keburukan? Ayuhai kembara penuju ALLAH 
bagaimana kau lakukan apa yang mengundang 
murkanya sedang engkau berada di bendul pintuNya? 

Bagaimana kau perbuat sesuatu yang mendatangkan 
marahNya padamu sedang engkau di hadapan 
gerbangNya? Bagaimana kau tempuhi jalan ALLAH 
yang Maha Membalas kejahatan lagi Maha Keras 
seksaNya sambil kau dokong beban kejahatan dan 
dosa? Tidak syak lagi bahawa yang demikian itu 
mewajibkan engkau dibuang dan dihalau. Pastinya ia 
kan menjadikanmu terhalang. Apabila Dia membalas 
kejahatanmu pastilah engkau kecewa dan tewas. 
Apabila Dia menghukummu pastilah engkau terpulau 
dan rugi. 

Lalu hendaklah engkau wahai saudaraku 
mentakzim segala makhluk ALLAH dan menghormati 
mereka kerana sesungguhnya mereka itu dihargai 
ALLAH. Awaslah jangan sampai kau menghina-hina 
dan menyakiti mereka keranayang demikian itu besar 
dosanya di sisi Tuhan. Hamba yang tidak baik adab 
dengan makhluk ALLAH maka patutlah baginya 
dijauh dan dihalau dari hadratNya. Siapa yang 
lemah dari beradab dengan yang serupa dengannya 
lalu bagaimana kan mampu dia untuk beradab 
dengan Tuhan yang Maha Kudus pada Kibriya' dan 
Jalal 25 Nya. 

Maka wajiblah bagi seorang murid itu untuk 
tidak dilihat ALLAH Al~Haq Subhanahu wa Taala 
menghina mana-makhlukNya dan jahat adab dengan 
mereka keranayang demikian itu merupakan petunjuk 

25 - kebesaran. 

kepada tidak layaknya dia masuk ke hadrat Ilahi. 

Antara tipudaya syaitan yang diselitkan kepada 
banyak murid bagi merosak hati mereka ialah mereka 
mengira bahawa adab merupakan perkarayang hanya 
bersangkut pada luaran. Syaitan menambah lagi 
tipudayanya dengan menyelinapkan kepada mereka 
bahawa adab sopan hanya dituntut kepada sesama 
ikhwan dalam jalan tareqat sedangkan rukun adab 
dengan makhluk sebenarnya merupakan mu v amalat 26 
kepada ALLAH Subhanahu wa Taala dan taqarrub 27 
kepada hadratNya yang tinggi. 

Dan bahawa ALLAH Subhanahu wa Taala itu 
hanya memandang kepada hati lagi Maha Alim segala 
yang ghaib. ALLAH Maha Tahu pengkhianatan mata 
dan apayang sembunyi dalam dada. Dia Maha Menilik 
pada segalayang zahir danyang ditutup. Demikianlah 
adab itu dituntut ke atas murid menunaikannya 
kepada semua makhluk ALLAH. Seperti wajibnya 
dia beradab dengan ikhwan begitu juga wajib dia 
beradab dengan selain mereka. Selain dari ikhwan 
walau tidak punya hubungan persaudaraan yang 
khas namun hubungan ukhuwwah dengan mereka itu 
agung kedudukannya lagi teguh rukunnya. ALLAH 
Subhanahu wa Taala sendiri yang telah mengikat 
ukhuwwah itu dalam kitabNya yang mulia. Maka 
siapa yang meremehkannya dia telah mendedahkan 

26 - pergaulan dan interaksi. 

27 - dampingan. 

dirinya kepada bencana, menjerumusnya ke gaung 
kehinaan dan balasan seksa. 

Wajiblah keatas murid menjauh diri dari 
perkara remeh-temeh dan hina-dina. Hendaklah dia 
menghindari ehwal yang rendah dan keji. Lihatlah 
betapa para penuntut dunia tingkat tinggi bagaimana 
mereka menjauhkan diri dari perkara-perkara yang 
tidak berprestij dan tabiat yang tidak wibawa demi 
menjaga etika dan protokolyang melayakkan mereka 
duduk bergaul dengan para penguasa, raja-raja dan 
para pembesar dunia. 

Tidak syak lagi bahawa insan yang mahu 
mendamping diri dan sampai kepada ALLAH Tuhan 
pemilik kemuliaan dan jabarut, Tuhan empunya segala 
kerajaan dan alam malakut lebih patut untuk menjauh 
diri dari segala ehwal yang rendah itu dan dia lebih 
sayugia meninggalkan segala yang tidak selayaknya 
dari perkataan dan perbuatan. 

Lazimlah bagi si murid untuk berjiwa mulia dan 
tinggi hemah, besar maruah dan menjaga harga dirinya 
seperti dia menjaga kefardhuannya. Hendaklah dia 
jauh dari mengerumuni dunia, jauh dari melempar 
diri kepada ahli dunia lagi tidak menjenguk-jenguk 
kepada apayang ada di tangan mereka. Sesungguhnya 
kemuliaan jalan tareqat ini dan tinggi kedudukannya 
membuat ia enggan dan tidak sudi kepada manusia 
yang mesra nafsunya kepada dunia. 

Kerana yang demikian tadi selain keadaannya 
menuntut dunia dan menggantung hati kepadanya 
juga merupakan kerendahan yang tidak layak bagi 
penuntut dampingan ALLAH Taala yang menempuh 
jalan menuju hadrat musyahadahNya. 

Dia yang menuntut ALLAH pada hakikatnya 
lebih mulia dari para penuntut dunia, dia sebenarnya 
lebih patut dikerumuni oleh mereka dan mereka lebih 
patut untuk menghina diri di sisinya. Jika dia melihat 
ahli dunia memuliakan diri dengan dunia mereka 
maka hendaklah kemuliaan dirinya dengan menuntut 
ALLAH Tuhannya dan keadaannya menempuh jalan 
menuju ALLAH adalah lebih tinggi dan lebih mulia. 
Meneguk minuman mengadap diri kepada ALLAH 
itu adalah lebih lazat dan lebih manis baginya. 

Secara keseluruhan wajiblah bagi seorang murid 
memastikan dirinya mempunyai sifat~sifatyang paling 
mulia serta berakhlak dengan segala sikap dan norma 
yang terbaik. Sesungguhnya seorang murid itu apabila 
dia telah berjanji setia berpegang teguh dengan jalan 
tareqat jadilah : 

• Segala gerakannya diaudit, segala lintasan jiwa 
dan diamnya dikira. 

• Segala perkara yang mengarah kepada 
menuntut ALLAH Al-Haq Subhanahu wa 
Taala menjadi kemestian dan kewajibannya 
untuk bangkit mengerjakan. 

• Segala perkara yang berlawanan dari menuju 
ALLAH menjadi kewajibannya untuk 
ditinggalkan dan kemestian untuk dijauhi. 

Jika tidak begitu jadilah dia mendustai ALLAH 
dan Rasul ^\l>s aJi iui pada janji setianya untuk 
menempuh jalan tareqat ini. Jadilah dia zalim pada 
dakwaan dirinya sebagai ahli tareqat ini. Jadilah 
dia khianat kepada jalan tareqat dan para ahlinya 
kerana dia mempermain-mainkan tareqat selepas 
ahlinya memberi amanah untuk dia beramal serta 
menerimanya sebagai murid dan penuntut tareqat. 
Dengan itu dibimbangi dia akan terhalang dari 
mendapat buah-buah dampingan dan kebahagiaan 
lalu dihukum dengan seksa dihalau dan dijauhkan. 

Kepada ALLAH yang Maha Alim, Maha Fattah, 
Maha Wahhab dipohonkan agar sudi Dia membuka 
kepada para penuntutNya pintu-pintu taufik dan 
hidayah. Sudilah kiranya Dia mengurniai hati mereka 
seni-seni kelembutan dan riayah. Sesungguhnya Dia 
Maha Mendengar, Maha Dekat, Maha Berbudi dan 
maha menjawab permintaan. Segala puji bagi ALLAH 
di permulaan dan penghabisan. Selawat dan salam 
ke atas sumber madad dan kemuliaan Saiyidina wa 
Maulana Muhammad beserta seluruh 

keluarganya, sahabatnya dan para tabi v in sekalian. 

Sudah selesailah risalah ini diterjemah pada tangan 
seorang faqir yang hina di Bait Sydna As-Syeikh 
Abdun Nasir Al-Hasani (Zawiyah As-Syaziliyyah Shah 
Alam) pada tanggal 2 Jamadilakhirl436H bersamaan 21 
Februari 2015M dengan pujian kepada ALLAH Subhanahu 
wa Taala serta selawat salam ke hadrat Junjungan Mulia JLo 
^!I>3 dJLt dJLJI. 

30Tanun 

m dalam c 

Tasawui 



Inilah senaskhah buku yang pasti tidak jemu 
membacanya. Terkandung di dalamnyal 2 bahagian 
yang menceritakan perihal selok-belok jalan dan 
perjalanan menyucikan nafsu insan 
dan memurnikan akhlak. 
ALLAH Subhanahu wa Taala telah menjadikan di 
setiap zaman pasti ada para imam, masyaikh kamil dan 

alim ulama' yang amilin. Merekalah para penyeru 
manusia ke jalan menuju ALLAH. Merekalah penggalak 
umat untuk mendatangi ALLAH Subhanahu wa Taala. 
Merekalah membangkitkan semangat dalam hati insan 
untuktawajjuh kepada ALLAH dan menjauhi segala 
apa yang menjadi penghalang hubungan kepada 
ALLAH Azza wa Jalla. Mereka menyemaikan ke dalam 
hati semangat cintakan ALLAH dan RasulNya. Mereka 
menyemarakkan rasa rindu untuk berpegang teguh 
kepada tali agama yang kukuh dan tegap berdiri di atas 
perjalanan agamanya nan lurus. Demikianlah sehingga 
hati para penuntut bimbingan mereka tercelup dengan 
celupan warna dari ALLAH Taala dan lagi tercap pada 
roh mereka mahabbah ALLAH dan RasulNya. 



